Wopśimjeśe

# Interakcija

Definěrujo, kak se wubrany objekt zaźaržujo, gaž w běgu prezentacije na njen klikaśo.

Pśistup k toś tomu pśikazoju …

Wubjeŕśo Format – Interakcija….

Klikniśo w symbolowej rědce Standard na symbol

Interakcija

## Akcija pśi kliknjenju z myšku

Pódawa akciju, kótaraž se wuwjeźo, gaž w běgu prezentacije na wubrany objekt klikaśo. Móžośo teke zrědowanym objektam akcije pśipokazaś.

## Žedna akcija

Žedna akcija njeběžy.

## K pjerwjejšnej foliji

Źo wó jadnu foliju w prezentaciji slědk.

## K pśiducej foliji

Źo wó jadnu foliju w prezentaciji doprědka.

## K prědnej foliji

K prědnej foliji w prezentaciji pśejś.

## K slědnej foliji

K slědnej foliji w prezentaciji pśejś.

## K bokoju abo objektoju

Skócyjo k foliji abo pómjenjonemu objektoju w foliji.

## Cel

Nalicyjo folije a objekty, kótarež móžośo ako cele wužywaś.

### Folija/Objekt

Zapódajśo mě folije abo objekta, za kótarejž cośo pytaś.

### Pytaś

Pyta za wěsteju foliju abo wěstym objektom.

## K dokumentoju

Wócynja a pokazujo dataju w běgu prezentacije. Jolic dataju LibreOffice ako celowy dokument wuběraśo, móžośo teke foliju resp. bok pódaś, kótaraž se ma wócyniś.

## Dokument

Pódajśo městno celowego dokumenta.

### Dokument

Zapódajśo sćažku k dataji, kótaruž cośo wócyniś, abo klikniśo na Pśepytaś, aby dataju pytał.

### Pśepytaś

Pytajśo dataju, kótaruž cośo wócyniś.

## Zuk wótgraś

Wótgrawa awdiodataju.

## Awdio

Pódajśo městno awdiodataje.

### Awdio

Zapódajśo sćažku k awdiodataji, kótaruž cośo wócyniś, abo klikniśo na Pśepytaś, aby dataju pytał.

### Pśepytaś

Pytajśo awdiodataju, kótaruž cośo wótgraś.

Jolic njejsćo awdiodataje z LibreOffice instalěrował, móžośo instalaciski program LibreOffice znowego wuwjasć a Změniś wubraś.

### Wótgraś

Wótgrawa wubranu awdiodataju.

## Program wuwjasć

Startujo program w běgu prezentacije.

## Program

Zapódajśo sćažku k programoju, kótaryž cośo startowaś, abo klikniśo na Pśepytaś, aby program pytał.

### Pśepytaś

Pytajśo program, kótaryž cośo startowaś.

## Makro wuwjasć

Wuwjeźo makro w běgu prezentacije.

## Makro

Zapódajśo sćažku k makroju, kótarež cośo wuwjasć, abo klikniśo na Pśepytaś, aby makro pytał.

### Pśepytaś

Pytajśo makro, kótarež cośo wuwjasć.

## Prezentaciju skóńcyś

Kóńcy prezentaciju.

## Objektowu akciju startowaś

Móžośo zapisk „Objektowu akciju startowaś“ za zasajźone OLE-objekty wubraś.

### Wobźěłaś

Wócynja objekt we wobźěłańskem modusu.

Pšosym pódprějśo nas!