Wokno pomocy LibreOffice

Wopśimjeśe

# Pomoc LibreOffice

Boki pomocy LibreOffice se we wašom standardnem webwobglědowaku pokazuju.

Pomoc se na standardne nastajenja programa na systemje póśěgujo, kótaryž teke swóje standardne nastajenja wužywa. Wopisanja barwow, akcije myški abo druge konfigurěrujobne elementy mógu se za waš program a system rozeznawaś.

System pomocy za wšykne wersije softwary na samskich žrědłowych datajach bazěrujo. Někotare funkcije, kótarež se w pomocy wopisuju, snaź njejsu w toś tej wósebnej distribuciji wopśimjone. Někotare funkcije, kótarež su specifiske za distribuciju, se snaź w toś tej pomocy njenaspomnjeju.

Boki pomocy rozšyrjenjow LibreOffice hyšći stary system pomocy wužywaju. Boki pomocy starego systema pomocy su how k dispoziciji.

## Funkcije bokow pomocy LibreOffice

### Lisćina modulow

Klikniśo górjejce na boku, aby wuběrańsku lisćinu wócynił a wubjeŕśo modul LibreOffice, aby głowny bok modula pomocy pokazał.

### Lisćina rěcow (jano w pomocy online)

Jano w pomocy online k dispoziciji, wubjeŕśo rěc, aby aktualny bok pomocy pokazał.

### Indeks pomocy

Indeks pomocy lisćinu klucowych słowow za wšykne module LibreOffice pokazujo. Klikniśo na klucowe słowo w lisćinje, aby pśisłušny bok pomocy wócynił.

### Indeks pomocy pśepytowaś

Zapódajśo klucowe słowo do pytańskego póla. Pytanje se ned wuwjeźo, mjaztym až klucowe słowo zapódawaśo.

Pytańske wuslědki se ako filtrowana lisćina wótpowědnikow pokazuju, kótarež su pó modulowym mjenju zrědowane. Pytańske wuslědki teke pśibližne wótpowědniki wopśimuju. Jadnake źěle pytańskego wuraza se w kuždem wuslědku wuzwiguju.

Nadpismo GLOBALNE na wótpowědnik za klucowe słowa pokazujo, kótarež wěcej ako jaden modul LibreOffice nastupaju. Celowe ramiki na pśikład za cele tabelowych dokumentow ako teke za tabelowe cele abo tabelowe wobceŕki w tekstowych a prezentaciskich dokumentow płaśe.

Wužywajśo šypkowe symbole dołojce w indeksu, aby zapiski indeksa abo filtrowaneje lisćiny wuslědkow doprědka abo slědk pśeglědował.

### Wopśimjeśe– głowne temy pomocy

Pokazujo indeks głownych temow wšych modulow.

- Klikniśo na zacynjony zarědnik (⊞), aby jen wócynił a pódzarědniki a boki pomocy pokazał.

- Klikniśo na wócynjony zarědnik (⊞), aby jen zacynił a pódzarědniki a boki pomocy schował.

- Klikniśo na wótkaz, aby wótpowědny bok pomocy pokazał.

## Wužywanje wobglědowaka za pomoc LibreOffice

### Nawigacija w bokach pomocy

Wužywajśo tłocaška Slědk a Doprědka wobglědowaka, aby mjazy bokami nawigěrował. W nejwěcej wobglědowakach dłujke kliknjenje na tłoctašk Slědk wuběrańsku lisćinu do togo woglědanych bokow pokazujo a dłujke kliknjenje na tłocašk Doprědka lisćinu bokow pokazujo, ku kótarymž su se woglědali pó aktualnem boku.

### Boki pomocy za cytańske znamjenja

Wužywajśo funkciju cytańskich znamjenjow wobglědowaka za malsny pśistup k relewantnym bokam pomocy. Aby bok w nejwěcej wobglědowakach ako cytanske znamje składował:

1. Wócyńśo meni Cytańske znamjenja wobglědowaka,

2. wubjeŕśo Cytańske znamje pśidaś abo

   Tłocćo cmd ⌘Strg+D w nejwěcej wobglědowakach.

3. Zapódajśo mě, zarědnik a wugroniwe wobznamjenja za cytańske znamje.

4. Zacyńśo dialog Cytańske znamjenja webwobglědowaka.

### Pśeglědowańska historija bokow pomocy

Kuždy bok pomocy, ku kótaremuž sćo woglědał, se w historiji webwobglědowaka składujo. Aby historiju wócynił:

1. Wubjeŕśo meni Historija webwobglědowaka.

2. Wubjeŕśo Historiju pokazaś.

3. Klikniśo na zapisk głownego wokna historije, aby wótpowědny bok pomocy wócynił.

### Wopśimjeśe pomocy do mjazywókłada kopěrowaś

Móžośo ze standardnymi kopěrowańskimi pśikazami wopśimjeśe boka pomocy do mjazywótkłada na swójom źěłowem systemje kopěrowaś.

1. Wubjeŕśo na boku pomocy tekst, kótaryž cośo kopěrowaś.

2. Tłocćo cmd ⌘;Strg+C.

Wěste wopśimjeśe w bokach pomocy dajo se z jano jadnym kliknjenim myški do systemowego mjazywótkłada kopěrowaś. W toś tych padach se pomocny tekst zjawijo, gaž myška nad wopśimjeśim, kótarež dajo se kopěrowaś, źaržyśo. Slědujuca smužka na pśikład dajo se kopěrowaś:

=SUMA(A1:A10)

### Na aktualnem boku pytaś

Aby na aktualnem boku pomocy pytał:

1. Wócyńśo pytański rěd w swójom webwobglědowaku, ku kótaremuž zwětšego z pomocu tastowje skrotconki cmd ⌘Strg+F pśistup dostał.

2. Zapódajśo tekst, kótaryž cośo namakaś, do póla Pytaś za.

3. Wubjeŕśo pytańske nastajenja, kótarež cośo wužywaś.

4. Tłocćo Enter.

Aby pjerwjejšne wustupowanje pytańskego wuraza na boku namakał, klikniśo na Šypka górjej. Aby pśiduce wustupowanje namakał, klikniśo na Šypka dołoj.

## Powšykne informacije wó wopśimjeśu

### Symbole w dokumentaciji

Tśi symbole se wužywaju, aby wy na pśidatne pomocne informacije źiwał.

Symbol Glědajśo! na wažne informacije nastupajucy datowu a systemowu wěstotu dopomina.

Symbol Pokaz na pśidatne informacije pokazujo, na pśikład alternatiwne móžnosći, aby wěsty cel dojśpił.

Symbol Tip wam tipy pokazujo, z kótarychž pomocu móžośo z programom eficientnjej źěłaś.

Pódobne temy

Pódpěru dostaś

Pšosym pódprějśo nas!