Wopśimjeśe

# Formatěrowańske pomocne srědki

Definěrujo w tekstowych a HTML-dokumentach LibreOffice pokazanje za wěste znamuška a za direktny kursor.

Pśistup k toś tomu pśikazoju …

Wócyńśo tekstowy dokument, wubjeŕśo LibreOffice – NastajenjaRědy – Nastajenja… – LibreOffice Writer/Web – Formatěrowańske pomocne srědki.

## Wugótowański asistent

### Wusměrjenje na zakładnej liniji za formule

Pódawa, lěc se formulowe objekty Math z tekstoweju zakładneju liniju ako referenca wusměrjuju. Znjemóžniśo toś to nastajenje, aby wertikalnu poziciju objektow Math we wótstawku změnił.

## Formatěrowanje pokazaś

Definěrujo, kótare formatěrowańske znamuška su na wobrazowce widobne. Aktiwěrujśo symbol Formatěrowańske znamuška na symbolowej rědce Standard. Wšykne znamuška, kótarež sćo wubrał na rejtariku Formatěrowańske pomocne srědki, se pokazaju.

### Kóńc wótstawka

Pódawa, lěc wótstawkowe znamuška se pokazuju. Wótstawkowe znamuška teke informacije wó wótstawkowem formaśe wopśimuju.

### Měke źěleńske znamuška

Pódawa, lěc měke źěleńske znamuška (teke źěleńske smužki abo wuměnite źěleńske znamuška pomjenjone) se pokazuju. To su schowane swójske źěleńske znamuška, kótarež w słowje zapódawaśo, gaž cmd ⌘+minus (-)Strg+minus(-) tłocyśo. Słowa z měkimi źěleńskimi znamuškami se jano na kóńcu smužki na městnje źěle, źož jo se měke źěleńske znamuško zasajźiło, njeźiwajucy na to, lěc awtomatiske źělenje złožkow jo zmóžnjone abo znjemóžnjone.

### Prozne znamjenja

Pódawa, lěc se ma kužde prozne znamje w teksće z dypkom zwobrazniś.

### Šćitane prozne znamuška

Pódawa, až se šćitane prozne znamuška ako šere kašćiki pokazuju. Šćitane prozne znamuška se na kóń smužki njełamju a se z tastowymi skrotconkami cmd ⌘+Umsch (⇧)+prozna tastaStrg+Umsch (⇧)+prozna tasta zapódawaju.

### Tabulatory

Pódawa, až se tabulatory ako małe šypki pokazuju.

### Łamanja

Pokazujo wšykne łamanja smužki, kótarež su se zapódali z tastowejz skrotconku Umsch (⇧)+Enter. Toś te łamanja nowu smužku napóraju, ale nowy wótstawk njezachopinaju.

### Schowane znamuška

Pokazujo tekst, kótaryž znamjenjowy format „schowany“ wužywa, gaž menijowy zapisk Naglěd – Formatěrowańske znamuška jo zmóžnjony.

### Cytańske znamjenja

Pódawa, až se wobznamjenja cytańskich znamjenjow pokazuju. | poziciju cytańskego znamjenja pokazujo. [ ] zachopjeńk a kóńc cytańskego znamjenja w tekstowem wobceŕku pokazujo.

Slědujuce wóźeńske elementy se jano za dokumenty Writer zjawiju, nic za HTML-dokumenty.

## Šćitane wobceŕki

### Kursor zmóžniś

Pódawa, až móžośo kursor do šćitanego wobceŕka stajiś, ale njamóžośo změny pśewjasć.

## Direktny kursor

Definěrujo wšykne kakosći direktnego kursora.

### Direktny kursor

Aktiwěrujo direktny kursor. Móžośo teke toś tu funkciju aktiwěrowaś, gaž na symbol Modus direktnego kursora w symbolowej rědce Rědy klikaśo abo pśikaz Wobźěłaś – Modus direktnego kursora w tekstowem dokumenśe wuběraśo.

### Zasajźiś

Definěrujo zasajźeńske nastajenja za direktny kursor. Jolic na někaku poziciju w swójom dokumenśe klikaśo, dajo se nowy wótstawk pisaś abo eksaktnje na toś tej poziciji zasajźiś. Kakosći toś togo wótstawka wót wubranego nastajenja wótwisuju. Móžośo ze slědujucych nastajenjow wubraś:

#### Tabulatory

Gaž se direktny kursor wužywa, se tak wjele rejtarikow ako trjebne w nowem wótstawku pśidawaju, daniž pozicija kliknjenja njejo dojśpjona.

#### Tabulatory a prozne znamjenja

Gaž se direktny kursor wužywa, se tak wjele rejtarikow a prozne znamjenja ako trjebne do nowego wótstawka zasajźuju, daniž pozicija kliknjenja njejo dojśpjona.

#### Prozne znamjenja

Gaž se direktny kursor wužywa, se prozne znamjenja w nowem wótstawku pśidawaju, daniž pozicija kliknjenja njejo dojśpjona.

#### Lěwa wótstawkowa kšoma

Gaž se direktny kursor wužywa, se lěwe wótstawkowe zasunjenje na horicontalnej poziciji staja, źož na direktny kursor klikaśo. Wótstawk se nalěwo wusměrijo.

#### Wótstawkowe wusměrjenje

Nastaja wótstawkowe wusměrjenje, gaž se direktny kursor wužywa. Wótwisujucy wót togo, źož se z myšku klika, se wótstawk ako nalěwo, centrěrowany abo napšawo wusměrjony formatěrujo. Kursor pśed kliknjenim z myšku z tśirožkom pokazujo, kótare wusměrjenje jo nastajone.

Wšykne zasajźeńske nastajenja se jano na aktualny wótstawk póśěgujo, kótaryž jo se generěrował z direktnym kursorom.

## Wobraz

### Kokula

Definěrujo standardnu kokulu za zasajźone wobraze. K dispoziciji stojece móžnosći su:

- To Paragraph

- To Character

- As Character

## Awtomatiski wudopołniś

Wubjeŕśo toś to nastajenje, aby Writer wubrany tekst z kulowatymi spinkami (), rožkatymi spinkami [], wuzgibnjonymi spinkami {} abo pazorkami „“ wobdał, gažkuli prědne wócynjajuce se znamuško tłocyśo. Wubjeŕśo jadnorje tekst a tłocćo wócynjajuce se znamuško, aby jen z wócynjajucym se a zacynjajucym se znamuškom wobdał.

## Objektowe granice

Wubjeŕśo toś to nastajenje, aby objektowe granice pó standarźe pokazał. Móžośo teke granice pokazaś abo schowaś, gaž Naglěd > Granice w menijowej rědce wuběraśo.

### Tekst

Ramikowe wobcerjenje: Pokazujo śańku liniju, kótaraž kšomy boka pódawa.

Pśirězowe marki: Pokazujo marki na rožkach póla kšomow.

### Wótrězki a wobłuki

Pokazujo granice wótrězkow a wobłukow. Śańka linija kšomy wótrězkow abo wobłukow pódawa, gaž se ramiki njenałožuju.

### Tabele

Pokazujo granice tabelowych celow. Śańka linija kšomy celow pódawa, gaž se ramiki njenałožuju.

Pšosym pódprějśo nas!