Wopśimjeśe

# Tastowe skrotconki (LibreOffice Calc bźezbariernosć)

Glejśo teke lisćiny tastowych skrotconkow za LibreOffice Calc a LibreOffice powšyknje.

Někotare tastowe skrotconki daju se wašomu desktopowemu systemoju pśipokazaś. Tasty, kótarež se desktopowemu systemoju pśipokazuju, njejsu za LibreOffice k dispoziciji. Wopytajśo druge tasty pak za LibreOffice w Rědy – Pśiměriś… – Rejtarik: Tastatura pak w swójom desktopowem systemje pśipokazaś.

## Modus celowego wuběrka

Tłocćo w tekstowem pólu, kótarež ma tłocašk za miniměrowanje dialoga, F2, aby do modusa celowego wuběrka zastupił. Wubjeŕśo jadnu celu abo někotare cele a tłocćo pón F2 znowego, aby dialog pokazał.

W modusu celowego wuběrka móžośo zwucone nawigaciske tasty wužywaś, aby cele wubrał.

## Rozrědowanje wóźiś

Móžośo tastaturu w rozrědowanju wužywaś:

- Tłocćo F6 abo Umsch (⇧)+F6, daniž wertikalne abo horicontalne rozrědowańske wokno njama fokusa.

- Tabulator (↹) – pśejźo wšykne widobne tłocaški wótgórjejka dołoj abo wótlěwa napšawo.

- Umsch+tabulator (⇧+↹) – pśejźo wšykne widobne tłocaški k napśeśiwnemu směroju.

- cmd ⌘+1 do cmd ⌘+8Strg+1 do Strg+8 – wšykne rowniny až do pódanego numera pokazaś; wšykne wuše rowniny schowaś.

- Wužywajśo + abo -, aby rozrědowańsku kupku z fokusom pokazał abo schował.

- Tłocćo Enter (↵), aby tłocašk z fokusom aktiwěrował.

- Wužywajśo šypku Górjej (↑), Dołoj (↓), Nalěwo (←) abo Napšawo (→), aby wšykne tłocaški w aktualnej rowninje pśejšeł.

## Kreslański objekt abo grafiku wubraś

1. Wubjeŕśo Naglěd – Symbolowe rědki – Kreslanka, aby symbolowu rědku Kreslanka wócynił.

2. Tłocćo F6, daniž symbolowa rědka Kreslanka njejo wubrana.

3. Jolic wuběrański rěd jo aktiwny, tłocćo cmd ⌘Strg+Enter. To prědny kresleński objekt abo prědnu grafiku w tabeli wuběra.

4. Z cmd ⌘Strg+F6 stajaśo fokus do dokumenta.

   Něnto móžośo tabulator (↹), aby pśiducy kreslański objekt abo pśiducu grafiku wubrał a Umsch+tabulator (⇧+↩), aby pjerwjejšny kreslański objekt abo pjerwjejšnu grafiku wubrał.

Pódobne temy

Tastowe skrotconki za tabelowe dokumenty

Powšykne tastowe skrotconki w LibreOffice

Tastowe skrotconki (LibreOffice bźezbariernosć)

Pšosym pódprějśo nas!