Wopśimjeśe

# Numerěrowanje za nadpisma

Wužywajśo dialog Nadpismowe numerěrowanje, aby nadpismam numerěrowanje pśidał. Rozdźělne rowniny w dialogu wam zmóžnjaju, rozdźělne nadpisma ako rozrědowańsku strukturu za waš dokument pśipokazaś. W standardnych nastajenjach jo wótstawkowa pśedłoga „Nadpismo 1“ rozrědowańskej rowninje 1 pśipokazana. Płaśi ako nejwuša rownina w rozrědowańskej strukturje dokumenta. Wótstawkowa pśedłoga „Nadpismo 2“ se rozrědowańskej rowninje 2 pśipokazujo a tak dalej. Móžośo teke dialog wužywaś, aby swójsku wótstawkowu pśedłogu ako nadpismo w dokumentowej strukturje pśipokazał.

## Nadpismo awtomatiske numerěrowanje pśidaś

1. Wubjeŕśo Rědy – Nadpismowe numerěrowanje a klikniśo pón na rejtarik Numerěrowanje.

2. Wubjeŕśo rowninu, kótaraž se ma konfigurěrowaś.

3. Wubjeŕśo w pólu Wótstawkowa pśedłoga wótstawkowu pśedłogu za wubranu rowninu.

4. Wubjeŕśo w pólu Numer numerěrowańsku šemu, kótaruž cośo za to nadpismo wužywaś a klikniśo pón na W pórěźe.

## Awtomatiske numerěrowanje z nadpisma wótwónoźeś

1. Klikniśo za numerom na zachopjeńk teksta do nadpismowego wótstawka.

2. Tłocćo slědktastu (←/⌫), aby numer wulašował.

3. Tłocćo Umsch (⇧)+Slědktasta (←/⌫) z kursorom na zachopjeńku nadpisma, aby numer wrośił.

Toś ta procedura numerěrowanje za jadnotliwe nadpismo wótwónoźujo. Aby awtomatiske numerěrowanje za wšykne nadpisma wótwónoźeł abo změnił, wužywajśo dialog Nadpismowe numerěrowanje.

## Swójsku wótstawkowu pśedłogu ako nadpismo wužywaś

1. Wubjeŕśo Rědy – Nadpismowe numerěrowanje a klikniśo pón na rejtarik Numerěrowanje.

2. Klikniśo na rowninu, kótaruž cośo swójskej wótstawkowej pśedłoze w lisćinje Rownina pśipokazaś.

3. Wubjeŕśo swójsku pśedłogu w pólu Wótstawkowa pśedłoga.

4. Klikniśo na W pórěźe.

Pódobne temy

Nadpisma w Nawigatorje rozrědowaś

Numerěrowanje nadpismow

Pšosym pódprějśo nas!