Wopśimjeśe

# Rozrědowanje a lisćina

Pśidawa rozrědowańsku rowninu, lisćinowu pśedłogu a smužkowe numerěrowanje abo wótwónoźujo je z wótstawka abo wótstawkoweje pśedłogi. Móžośo teke zachopnu licbu za numerěrowane lisćiny a smužkowe numerěrowanje znowego zachopiś abo změniś.

Pśistup k toś tomu pśikazoju …

Wubjeŕśo Format – Wótstawk… – rejtarik: Rozrědowanje a lisćina

Klikniśo z pšaweju tastu myški na wótstawk a wubjeŕśo pón Wótstawk – Wótstawk… – rejtarik: Rozrědowanje a lisćina

Klikniśo z pšaweju tastu myški na wótstawk a wubjeŕśo pón Wótstawk – Pśedłogu wobźěłaś… – rejtarik: Rozrědowanje a lisćina

Wubjeŕśo Pśedłogi – Pśedłogu wobźěłaś… – rejtarik: Rozrědowanje a lisćina (wótstawkowe pśedłogi).

Wubjeŕśo Naglěd – Formatowe pśedłogi – wócyńśo kontekstowy meni pśedłogi a wubjeŕśo pón Nowy…/Pśedłogu wobźěłaś… – rejtarik: Rozrědowanje a lisćina (wótstawkowe pśedłogi).

1. Aby nastajenja numerěrowanja za wótstawki změnił, kótarež samsku wótstawkowu pśedłogu wužywaju, wubjeŕśo Naglěd – Formatowe pśedłogi a klikniśo pón na symbol Wótstawkowe pśedłogi. Klikniśo z pšaweju tastu na pśedłogu w lisćinje, wubjeŕśo Změniś… a klikniśo pón na rejtarik Rozrědowanje a lisćina.

2. Aby nastajenja numerěrowanja za wubrane wótstawki změnił, wubjeŕśo Format – Wótstawk a klikniśo pón na rejtarik Rozrědowanje a lisćina.

## Rozrědowanje

### Rozrědowańska rownina

Pśipokazujo wubranym wótstawkam abo wótstawkowej pśedłoze rozrědowańsku rowninu wót 1 do 10. Wubjeŕśo [Žeden], aby rozrědowańsku rowninu wótwónoźeł.

## Lisćinowu pśedłogu nałožyś

### Lisćinowa pśedłoga

Wubjeŕśo lisćinowu pśedłogu, kótaruž cośo na wótstawk nałožyś. Toś te pśedłogi se teke we woknje Pśedłogi (cmd ⌘+TF11) nalicyju, jolic na symbol Lisćinowe pśedłogi klikaśo.

### Pśedłogu wobźěłaś

Wobźěłajśo kakosći wubraneje lisćinoweje pśedłogi. Toś te kakosći se na wšykne wótstawki nałožuju, kótarež su z daneju lisćinoweju pśedłogu sformatěrowane.

Toś ten tłocašk se znjemóžnijo, gaž se numerěrowanje nadpismow nałožujo. Wubjeŕśo Rědy – Numerěrowanje nadpismow, aby rozrědowańsku rowninu a format numerěrowanja wobźěłał.

Rozrědowańska rownina a lisćinowa pśedłoga stej wót se njewótwisnej. Wužywajśo Rědy – Numerěrowanje nadpismow, aby wótstawkowym pśedłogam format numerěrowanja pśipokazał, kótarež se ako nadpisma w rozrědowańskej strukturje dokumenta wužywaju.

Pśiduce tśi nastajenja se jano zjawiju, gaž Format – Wótstawk… wuběraśo, aby kakosći wubranego wótstawka wobźěłał.

### Numerěrowanje pla toś togo wótstawka znowego zachopiś

Zachopina numerěrowanje pla aktualnego wótstawka znowego.

### Zachopiś z

Wubjeŕśo toś ten kontrolny kašćik a zapódajśo pón numer, kótaryž cośo wótstawkoju pśipokazaś.

### Wobwjertne pólo „Zachopiś z“

Zapódajśo numer, kótaryž cośo wótstawkoju pśipokazaś. Slědujuce wótstawki se běžnje wót how zapódanego numera numerěruju.

## Numerěrowanje smužkow

Pódajśo nastajenja numerěrowanje smužkow. Aby swójomu dokumentoju smužkowe numery pśidał, wubjeŕśo Rědy – Numerěrowanje smužkow….

### Toś ten wótstawk do numerěrowanja smužkow zapśimjeś

Zapśimujo aktualny wótstawk do numerěrowanja smužkow.

### Pla toś togo wótstawka znowego zachopiś

Zachopina numerěrowanje smužkow pla aktualnego wótstawka abo pla numera, kótaryž zapódawaśo, znowego.

### Zachopiś z

Zapódajśo numer, pla kótaregož se ma numerěrowanje smužkow znowego zachopiś.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

Slědujuce tłocaški se jano za wótstawkowu pśedłogu zjawiju.

### Nałožyś

Nałožujo změny na wšych rejtarikach, bźez togo aby se dialog zacynił. To njedajo se z Slědk stajiś anulěrowaś.

### Na nadrědowanu pśedłogu slědk stajiś

Gódnoty za aktualny rejtarik se na te stajaju, kótarež se we wótpowědnem rejtariku pśedłogu namakaju, kótaraž jo w „Zakład“w rejtariku Powšykne pódana. We wšych padach, teke gaž „Zakład“ jo „-Žeden-“, se gódnoty aktualnego rejtarika we „Wopśimujo“ wótwónoźuju.

Pšosym pódprějśo nas!