Wopśimjeśe

# Zapiski (zapis literatury)

Pódajśo format za zapiski zapisa literatury.

Pśistup k toś tomu pśikazoju …

Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis abo zapis literatury… – Rejtarik: Zapiski (gaž zapis literatury jo wubrany typ)

## Typ

Typy, kótarež se pokazuju, wót rozdźělnych literarnych žrědłow wótwisuju.

### Struktura a formatěrowanje

Smužka Struktura definěrujo, kak su zapiski w zapisu zestajone. Aby naglěd zapiska změnił, móžośo kody abo tekst do proznych pólow na toś tej smužce zapódaś. Móžośo teke do proznego póla abo na kod kliknuś a pón na kodowy tłocašk.

- Aby kod ze smužki Struktura wulašował, klikniśo na kod a tłocćo pón tastu Entf na swójej tastaturje.

- Aby kod ze smužki Struktura wuměnił, klikniśo na kod a pón na kodowy tłocašk.

- Aby smužce Struktura kod pśidał, klikniśo do proznego póla a pón na kodowy tłocašk.

#### Tabulator (T)

Zasajźujo tabulator. Aby tabulatoroju zachopinajuce dypki pśidał, wubjeŕśo znamuško w pólu Połnjeńske znamuško. Aby poziciju tabulatora změnił, zapódajśo gódnotu w pólu Tabulatorowa pozicija abo wubjeŕśo kontrolny kašćik Napšawo wusměriś.

### Typ

Nalicyjo k dispoziciji stojece zapiski zapisa literatury. Aby smužce Struktura zapisk pśidał, klikniśo na zapisk, pón do proznego póla w smužce Struktura a pón na Zasajźiś. Wužywajśo dialog Zapisk zapisa literatury definěrowaś, aby nowe zapiski pśidał.

### Zasajźiś

Pśidawa smužce Struktura referencny kod za wubrany zapisk zapisa literatury. Wubjeŕśo zapisk w lisćinje, klikniśo do proznego póla a pón na toś ten tłocašk.

### Wótwónoźeś

Wótwónoźujo wubrany referencny kod ze smužki Struktura.

#### Wšykne

Nałožujo aktualne nastajenja na wšykne rowniny, bźez togo, aby se dialog zacynił.

#### Znamjenjowa pśedłoga

Pódajśo znamjenjowu pśedłogu za wubrany symbol w smužce Struktura.

#### Wobźěłaś

Wócynja dialog, źož móžośo wubranu znamjenjowu pśedłogu wobźěłaś.

## Sortěrowaś pó

Pódajśo sortěrowańske nastajenja za zapiski zapisa literatury.

### Dokumentowa pozicija

Sortěrujo zapiski zapisa literatury pó poziciji jich pokazow w dokumenśe. Wubjeŕśo toś to nastajenje, jolic cośo awtomatiski numerěrowane pokaze wužywaś.

### Wopśimjeśe

Sortěrujo zapiski zapisa literatury pó wót was pódanych sortěrowańskich klucach, na pśikład pó awtorje abo pó lěśe wózjawjenja.

## Sortěrowańske kluce

### 1, 2 abo 3

Wubjeŕśo zapisk, pó kótaremž se maju zapiski zapisa literatury sortěrowaś. Toś to nastajenje jo jano k dispoziciji, jolic opciski tłocašk Wopśimjeśe we wobceŕku Sortěrowaś pó wuběraśo.

### AZ

Sortěrujo zapiski zapisa literatury w stupajucem alfanumeriskem pórěźe.

### ZA

Sortěrujo zapiski zapisa literatury we wóstupujucem alfanumeriskem pórěźe.

Pšosym pódprějśo nas!