Wopśimjeśe

# Zasunjenja, kšomy a słupy nastajiś

Móžośo zasunjenja a kšomy za aktualny wótstawk abo za wšykne wubrane wótstawki z myšku nastajiś.

Jolic bok do słupow rozdźělujośo, abo se kursor do wěcejsłupikojtego wobłuka staja, móžośo słupowu šyrokosć a słupowy wótkłon změniś, gaž je na linealu z myšku nastajaśo.

Gaž se objekt, wobraz abo kresleński objekt wuběra, buźośo ramiki objekta w linealu wiźeś. Móžośo ramiki změniś, gaž je na linealu z myšku śěgaśo.

Jolic se kursor do tabeloweje cele staja, móžośo zasunjenja za wopśimjeśe cele změniś, gaž je z myšku na linealu śěgaśo. Móžośo wobgranicowańske linije tabele na linealu změniś abo wobgranicowańsku liniju samu śěgnuś.

Toś tej symbola lěwe zasunjenje za prědnu smužku aktualnego wótstawka (górny tśirožk) a lěwe zasunjenje za druge linki wótstawka (dolny tśirožk) markěrujotej.

Toś ten symbol napšawo wót lineala pšawe zasunjenje aktualnego wótstawka markěrujo.

Nadawk | Póstupowanje
Lěwe zasunjenje nastajiś | Śěgniśo dolnu lěwu marku napšawo, mjaztym až tastu myški tłoconu źaržyśo.
Lěwe zasunjenje prědneje smužki nastajiś | Śěgniśo górnu lěwu marku napšawo, mjaztym až tastu myški tłoconu źaržyśo.
Pšawe zasunjenje nastajiś | Śěgniśo marku napšawo nalěwo, mjaztym až tastu myški tłoconu źaržyśo.

Aby lěwe zasunjenje zachopinajucy z drugeju smužku wótstawka změnił, źaržćo tastu cmd ⌘Strg tłoconu, klikniśo na tśirožk dołojce nalěwo a śěgniśo jen napšawo.

Južo nastajone tabulatory (↹) se njezměnjaju, gaž wótstawk nutś suwaśo. Jolic se nastajone tabulatory zwenka kšomow wótstawka kóńce, se wóne wěcej njepokazuju, ale južo eksistěruju.

Pódobne temy

Lineale wužywaś

Pšosym pódprějśo nas!