Wopśimjeśe

# Serijowy śišć

Dialog Serijowy śišć wam pomaga, serijowe listy śišćaś a składowaś.

Pśistup k toś tomu pśikazoju …

Zasajźćo nanejmjenjej jadno adresowe pólo datoweje banki do tekstowego dokumenta a startujśo pón śišćanje dokumenta. Wótegrońśo „Jo“ na pšašanje, lěc cośo serijowy list śišćaś.

Za śišćanje informacije datoweje banki wótpowědne póla datoweje banki (zastupujuce symbole) wuměnjaju. Za dalšne informacije wó zasajźenju pólow datoweje banki glejśo rejtarik Datowa banka w Zasajźiś – Pólo – Dalšne póla…

## Datowe sajźby

Póstaja licbu datowych sajźbow za śišćanje serijowego lista. Za kuždu datowu sajźbu se jaden list śišći.

### Wše

Pśeźěłujo wšykne datowe sajźby z datoweje banki.

### Wubrane datowe sajźby

Pśeźěłujo jano wubrane datowe sajźby z datoweje banki. Toś to nastajenje jo jano k dispoziciji, gaž sćo do togo wubrał trjebne datowe sajźby w datowej bance.

### Wót:

Pódawa numer prědneje datoweje sajźby, kótaraž se ma śišćaś.

### Do:

Pódawa numer slědneje datoweje sajźby, kótaraž se ma śišćaś.

## Wudaśe

Póstaja, lěc se maju waše serijowe listy na śišćak słaś abo do dataje składowaś.

### Śišćak

Śišći serijowe listy.

### Dataja

Składujo serijowe listy do datajow.

### Ako jadnotliwy dokument składowaś

Napórajo jaden wjeliki dokument, kótaryž wšykne datowe sajźby wopśimujo.

### Ako jadnotliwe dokumenty składowaś

Napórajo jaden dokument za kuždu datowu sajźbu.

### Datajowe mě z datoweje banki napóraś

Napórajo kužde datajowe mě z datow, kótarež su w datowej bance wopśimjone.

### Pólo

Wužywa wopśimjeśe wubranego póla datoweje banki ako datajowe mě za serijowy list.

### Sćažka

Pódawa sćažku, w kótarejž se maju serijowe listy składowaś.

### …

Wócynja dialog Sćažku wubraś.

### Datajowy format

Wubjeŕśo datajowy format, w kótaremž se ma napórany dokument składowaś.

Pódobne temy

Formowy list napóraś

## Asistent serijowego lista

Startujo asistent serijowego lista, aby se serijowe listy napórali abo e-mailowe powěsći na někotare dostawarje pósłali.

Pšosym pódprějśo nas!