Wopśimjeśe

# Folija

Toś ten meni pśikaze za zastojanje a nawigaciju folijow bitujo.

## Nowa folija

Zasajźujo foliju za tuchylu wubraneju foliju.

## Foliju pódwójśBok pódwójś

Zasajźujo kopiju aktualneje folije za aktualneju foliju.

Zasajźujo kopiju aktualnego boka za aktualnym bokom.

## Foliju z dataje zasajźiś

Móžośo folije z drugeje prezentacije do aktualneje prezentacije zasajźiś. Móžośo teke folije mjazy prezentacijami kopěrowaś.

## Wugótowanje

Wócynja pódmeni z folijowymi wugótowanjami.

## Foliju wulašowaś

Lašujo wubrane folije.

## Slězynowy wobraz składowaś

Jolic folija ma slězynowy wobraz, toś to nastajenje wužywarjeju zmóžnja, wótpowědnu dataju slězynowego wobraza składowaś.

## Slězynowy wobraz nastajiś

Wócynja dialog Datajowy wuběrk, aby wobrazowu dataju wubrał, kótaraž se ma ako slězyna aktualneje folije wužywaś.

## Folijowe kakosći

Nastaja folijowe wusměrjenje, folijowe kšomy, slězynu a druge wugótowańske nastajenja.

## Folijowu pśedłogu změniś

Pokazujo dialog K dispoziciji stojece folijowe pśedłogi, źož móžośo wugótowańsku šemu za aktualnu foliju wubraś. Objekty w folijowem designje se za objektami w aktualnem boku zasajźuju.

## Nowa pśedłoga

Napórajo nowy folijowu pśedłogu. Toś ta funkcija jo jano w naglěźe Folijowa pśedłoga k dispoziciji.

Aby se k folijowej pśedłoze dostał, wubjeŕśo Naglěd – Folijowa pśedłoga. Aby folijowu pśedłogu spušćił, wubjeŕśo Naglěd – Normalny.

## Pśedłogu wulašowaś

Lašujo tuchylu wubranu folijowu pśedłogu. Toś ta funkcija jo jano w naglěźe Folijowa pśedłoga k dispoziciji.

## Slězyna pśedłogi

Toś to nastajenje wam zmóžnja, slězynowy wobraz, kótaryž jo definěrował w folijowej pśedłoze, pokazaś abo schowaś.

## Objekty pśedłogi

Toś to nastajenje wam zmóžnja, objekty pokazaś abo schowaś, kótarež su w folijowej pśedłoze definěrowane.

## Elementy pśedłogi

Pokazujo dialogowe pólo, źož slědujuce elementy z folijoweje pśedłogi daju se zmóžniś abo znjemóžniś:

- Głowowa smužka

- Datum/Cas

- Nogowa smužka

- Folijowy numer

## Foliju pokazaś

Jolic folija jo schowana, toś ta funkcija ju zasej pokazujo.

## Foliju schowaś

Jolic folija jo widobna, toś ta funkcija ju chowa.

## Foliju pśemjeniś

Wócynja dialogowe pólo, źož se dajo mě za aktualnu foliju póstajiś.

## K slědnej wobźěłanej foliji pśejś

Nawigěrujo k slědnej wobźěłanej foliji w dokumenśe.

## Pśesunuś

Pokazujo lisćinu pśikazow za pśesuwanje aktualneje folije:

- Folija do zachopjeńka: Pśesuwa aktualnu foliju do prědneje pozicije.

- Folija górjej: Pśesuwa aktualnu foliju wó jadnu poziciju górjej w prezentaciji.

- Folija dołoj: Pśesuwa aktualnu foliju wó jadnu poziciju dołoj w prezentaciji.

- Folija do kóńca: Pśesuwa aktualnu foliju do slědneje pozicije.

## Nawigěrowaś

Pokazujo lisćinu funkcijow, kótarež daju se za nawigaciju pó folijach wužywaś:

- Do prědneje folije: Wuběra prědnu foliju w prezentaciji.

- Do pjerjwejšneje folije: Nawigěrujo k pjerwjejšnej foliji nastupajucy tuchylu wubranu foliju.

- Do pśiduceje folije: Nawigěrujo k pśiducej foliji nastupajucy tuchylu wubranu foliju.

- Do slědneje folije: Wuběra slědnu foliju w prezentaciji.

## Pśeglědowa folija

Napórajo nowu foliju, kótaraž njesortěrowanu lisćinu z folijowymi titelami wopśimujo, kótarež wubranej foliji slěduju. Pśeglědowa folija se za slědneju foliju zasajźujo.

## Foliju pokazaś

Napórajo nowu foliju z kuždego rozrědowańskego dypka nejwušeje rowniny (tekst jadna rownina pód titelowym tekstom w rozrědowańskej hierarchiji) we wubranej foliji. Rozrědowański tekst buźo titel noweje folije. Rozrědowańskee dypki pód nejwušeju rowninu na originalnej foliji se w nowej foliji wó jadnu rowninu górjej pśesuwaju.

## Folijowy pśechad

Definěrujo specialny efekt, kótaryž se wótgrawa, gaž foliju pśi prezentaciji pokazujośo.

Pódobne temy

Pśedłogu folijeboka změniś a pśidaś

Slězynowe połnjenje folijeboka změniś

Pšosym pódprějśo nas!