Pódmeni wopśimeśowego wóźeńskego elementa

Wopśimjeśe

# Wopśimjeśowe wóźeńske elementy

Wopśimjeśowy wóźeński elementy jo zastupujucy tekst, w kótaremž se aktualne wopśimjeśe wuměnja, gaž do wóźeńskego elementa klikaśo. Wopśimjeśowe wóźeńske elementy su indiwiduelne wóźeńske elementy, kótarež daju se pśedłogam, formularam a dokumentam pśidaś a za wužywanje pśiměriś. Wopśimjeśowe wóźeńske elementy mógu instrukcije k dispoziciji stajiś a wóźeńske elementy nastajiś se zgubiś, gaž wužywarje swój tekst zapódawaju.

Pśistup k toś tomu pśikazoju …

#### Z menijoweje rědki:

Wubjeŕśo Formulary – Wopśimjeśowe wóźeńske elementy.

Wopśimjeśowe wóźeńske elementy maju wjele kakosćow a su pódobne na zestarjete wóźeńske elementy, ale dajo se z nimi lažčej źěłaś a daju se formatěrowaś.

## Rich Text

Wopśimujo swójski sformatěrowany tekst abo druge elementy, na pśikład tabele, wobraze abo druge wopśimjeśowe wóźeńske elementy.

## Lutny tekst

Wopśimjeśowy wóźeński element lutnego teksta jo na lutny tekst w jadnom wótstawku abo we někotarych wótstawkach wobgranicowany. Na rozdźěl wót rich text njamóžo druge elementy ako na pśikład tabele, wobraze abo druge wopśimjeśowe wóźeńske elementy wopśimowaś.

## Wobraz

Wopśimujo jadnotliwy wobraz, kótaryž jo ako ako-znamuško zakokulony. Gaž na wopśimjeśowy wóźeński element klikaśo, se dialog „Dataju wócyniś“ wócynja, aby wuměnu za wobrazowy zastupujucy tekst k dispoziciji stajił.

## Kontrolny kašćik

Wopśimujo jadnotliwe znamuško kontrolnego kašćika, z kótarymž móžośo interagěrowaś. Gaž na wopśimjeśowy wóźeński element klikaśo, se kontrolny status kontrolnego kašćika změnijo.

## Kombinaciske pólo

Wopśimujo wuběrański meni lisćinowych zapiskow, kótarež móžośo wubraś a tekstowe pólo, kótarež móžośo direktnje wobźěłaś.

## Wuběrańska lisćina

Wopśimujo wuběrańsku tłocašk z lisćinu pokazowańskego teksta a gódnotowe pory. Na rozdźěl wót kombinaciskego póla wuběrańska lisćina wužywarjam njezmóžnja, swójske zapódaśe pśewjasć.

## Datum

Wopśimujo kalendarjowy wóźeński element. Wobgranicujo tekst na jadnotliwy wótstawk.

## Kakosći

Zmóžnja nastajenje wšakich kakosćow za wopśimjeśowy wóźeński element, kótaryž jo pód aktualnym kursorom.

Pódobne temy

Wopśimjeśowe wóźeńske elementy w LibreOffice Writer

Pšosym pódprějśo nas!