Wopśimjeśe

# Ramiki za znamuška definěrowaś

Jolic ramikowe kakosći dweju susedneju tekstoweju wobceŕkowu su identiske (samski stil, samska šyrokosć, samska barwa, samski nutśikowny wótkłon a samski seń), maju tej dwa wobceŕka za źěl samskeje ramikoweje kupki a zwobraznjujotej se ze samskim ramikom w dokumenśe.

## Pśeddefiněrowany ramikowy stil nastajiś

1. Wubjeŕśo wobceŕk znamuškow, wokoło kótaregož cośo ramik pśidaś.

2. Wubjeŕśo Format –Znamuško… – rejtarik: Ramiki.

3. Wubjeŕśo jaden ze standardnych ramikowych stilow we wobceŕku Standard.

4. Wubjeŕśo linijowy stil, šyrokosć a barwu za wubrany ramikowy stil we wobceŕku Linija. Toś te nastajenja se na wšykne ramikowe linije nałožuju, kótarež su we wubranem ramikowem stilu wopśimjone.

5. Wubjeŕśo wótkłon mjayz ramikowymi linijami a wubranymi znamuškami we wobceŕku Nutśikowny wótkłon. Móžośo jano wótkłony za kšomy změniś, za kótarež ramikowa linija jo definěrowana.

6. Klikniśo na W pórěźe, aby změny nałožył.

## Swójski ramikowy stil nastajiś

1. Wubjeŕśo wobceŕk znamuškow, wokoło kótaregož cośo ramik pśidaś.

2. Wubjeŕśo Format –Znamuško… – rejtarik: Ramiki.

3. Wubjeŕśo we wobceŕku Swójski kšomy, źož maju se w zgromadnem wugótowanju zjawiś. Klikniśo na kšomu w pśeglěźe, aby wuběrk kšomy pśešaltował.

4. Wubjeŕśo linijowy stil, šyrokosć a barwu za wubrany ramikowy stil we wobceŕku Linija. Toś te nastajenja se na wšykne ramikowe linije nałožuju, kótarež su we wubranem ramikowem stilu wopśimjone.

5. Wóspjetujśo slědnej dwa kšaca za kuždu ramikowu kšomu.

6. Wubjeŕśo wótkłon mjayz ramikowymi linijami a wubranymi znamuškami we wobceŕku Nutśikowny wótkłon. Móžośo jano wótkłony za kšomy změniś, za kótarež ramikowa linija jo definěrowana.

7. Klikniśo na W pórěźe, aby změny nałožył.

Pódobne temy

Ramiki za wótstawki definěrowaś

Ramiki za boki definěrowaś

Ramiki za tabele a tabelowe cele definěrowaś

Ramiki za objekty definěrowaś

Pšosym pódprějśo nas!