Wótměnjajuce se pśedłogi boka na rownych a njerownych bokach.

Wopśimjeśe

# Wótměnjate pśedłogi boka na rownych a njerownych bokach

LibreOffice móžo wótměnjate pśedłogi boka awtomatiski na rowne (lěwe) a njerowne (pšawe) boki we wašom dokumenśe nałožyś. Móžośo na pśikład pśedłogi boka wužywaś, aby głowowe a nogowe smužki na rownych a njerownych bokach pokazał. Aktualna pśedłoga boka se dołojce w statusowej rědce w źěłowem wobceŕku pokazujo.

## Wótměnjate pśedłogi boka konfigurěrowaś

1. Wubjeŕśo Naglěd – Formatowe pśedłogi a klikniśo pón na symbol Pśedłogi boka.

2. Klikniśo w lisćinje pśedłogow boka z pšaweju tastu na „Lěwy bok“ a wubjeŕśo Změniś.

3. Klikniśo na rejtarik Powšykne.

4. Wubjeŕśo „Pšawy bok“ w pólu Pśiduca pśedłoga a klikniśo pón na W pórěźe.

5. Klikniśo w lisćinje pśedłogow boka z pšaweju tastu na „Pšawy bok“ a wubjeŕśo Změniś.

6. Wubjeŕśo „Lěwy bok“ w pólu Pśiduca pśedłoga a klikniśo pón na W pórěźe.

7. Źiśo k prědnemu bokoju w swójom dokumenśe a klikniśo dwójcy na „Pšawy bok“ w lisćinje pśedłogow boka we woknje Pśedłogi.

Aby jadnej z pśedłogow boka głowowu smužku pśidał, wubjeŕśo Zasajźiś – Głowowa a nogowa smužka – Głowowa smužka a pón pśedłogu boka, kótarejž cośo głowowu smužku pśidaś. Zapódajśo we wobłuku głowoweje smužki tekst, kótaryž cośo ako głowowu smužku wužywaś.

Aby jadnej z pśedłogow boka nogowu smužku pśidał, wubjeŕśo Zasajźiś – Głowowa a nogowa smužka – Nogowa smužka a pón pśedłogu boka, kótarejž cośo nogowu smužku pśidaś. Zapódajśo we wobłuku nogoweje smužki tekst, kótaryž cośo ako nogowu smužku wužywaś.

Jolic njocośo, až se głowowa smužka abo nogowa smužka na titelowem boku wašogo dokumenta zjawijo, pśipokažćo titelowemu bokoju pśedłogu „Prědny bok“.

## Śišćanje proznych bokow pódtłocyś

Jolic dwa rownej abo dwa njerownej boka direktnje jaden na drugi w dokumenśe slědujotej, buźo Writer pó standarźe prozny bok zasajźiś. Móžośo tomu zajźowaś, až se toś te awtomatiski generěrowane prozne boki śišće a do PDF eksportěruju.

1. Wubjeŕśo LibreOffice – NastajenjaRědy – Nastajenja… – LibreOffice Writer – Śišćaś.

2. Wótwónoźćo kokulku z kašćika Awtomatiski zasajźone prozne boki śišćaś.

Pódobne temy

Pśedłogi boka napóraś a nałožyś

Wó głowowych a nogowych smužkach

Dialog Łamanje zasajźiś

Pšosym pódprějśo nas!