Wopśimjeśe

# Nožka

Pódawa wugótowańske nastajenja za nožki, mjazy nimi liniju, kótaraž nožki wót wopśimjeśa dokumenta źěli.

Pśistup k toś tomu pśikazoju …

Wubjeŕśo Format - Pśedłoga boka… – rejtarik: Nožka.

Wubjeŕśo Naglěd – Formatowe pśedłogi, wócyńśo kontekstowy meni, wubjeŕśo Nowy… /Pśedłogu wobźěłaś… – rejtarik: Nožka.

## Wobceŕk nožkow

Nastajśo wusokosć wobceŕka nožki.

## Nic wětšy ako wobceŕk boka

Pśiměrjujo awtomatiski wusokosć wobceŕka nožki wótwisujucy wót licby nožkow.

## Maksimalna wusokosć nožki

Nastaja maksimalnu wusokosć za wobceŕk nožki. Zmóžniśo toś to nastajenje a zapódajśo pón wusokosć.

Zapódajśo maksimalnu wusokosć za wobceŕk nožki.

## Wótkłon k tekstoju

Zapódajśo wjelikosć wótkłona, kótaraž se ma mjazy dolneju kšomu boka a prědneju smužku teksta we wobceŕku nožki wóstajiś.

## Źěleńska linija

Pódawa poziciju a druge kakosći źěleńskeje linije.

## Pozicija

Wubjeŕśo horicontalne wusměrjenje za liniju, kótaraž głowny tekst wót wobceŕka nožki źěli.

## Stil

Wubjeŕśo formatowu pśedłogu za źěleńsku liniju. Jolic njocośo źěleńsku liniju, wubjeŕśo "Žeden".

## Tłustosć

Wubjeŕśo tłustosć źěleńskeje linije.

## Barwa

Wubjeŕśo barwu źěleńskeje linije.

## Dłujkosć

Zapódajśo dłujkosć źěleńskeje linije ako procentowu sajźbu wobceŕka šyrokosći boka.

## Wótkłon k wopśimjeśeju nožki

Zapódajśo wókłon, kótaryž se ma mjazy źěleńskeju liniju a prědneju smužku wobceŕka nožki wóstajiś.

Aby wótkłon mjazy dwěma nožkoma pódał, wubjeŕśo Format – Wótstawk… a klikniśo pón na rejtarik Zasunjenja a wótkłon

Pšosym pódprějśo nas!