Slězynowe barwy abo slězynowe grafiki definěrowaś

Wopśimjeśe

# Slězynowe barwy abo slězynowe wobraze definěrowaś

Móžośo slězynowu barwu definěrowaś abo wobraz ako slězynu za wšake objekty w LibreOffice Writer wužywaś.

## Slězynu na tekstowe znamuška nałožyś

1. Wubjeŕśo znamuška.

2. Wubjeŕśo Format – Znamuško….

3. Klikniśo na rejtarik Wuzwignjenje a wubjeŕśo slězynowu barwu.

## Slězynu na wótstawk nałožyś

1. Stajśo kursor do wótstawka abo wubjeŕśo někotare wótstawki.

2. Wubjeŕśo Format – Wótstawk….

3. Wubjeŕśo na rejtariku Płonina slězynowu barwu abo slězynowy wobraz.

Aby objekt w slězynje wubrał, źaržćo tastu cmd ⌘Strg tłoconu a klikniśo na objekt. Abo wužywaśo Nawigator, aby objekt wubrał.

## Slězynu na cełu tabelu abo na źěl tabele nałožyś

1. Stajśo kursor do tabele w swójom tekstowem dokumenśe.

2. Wubjeŕśo Tabela – Kakosći….

3. Wubjeŕśo na rejtariku Slězyna slězynowu barwu abo slězynowy wobraz.

4. Wubjeŕśo w pólu Za, lěc se ma barwa abo wobraz na aktualnu celu, aktualnu smužku abo cełu tabelu nałožyś. Jolic někotare cele abo smužki wuběraśo, nježli až dialog wócynjaśo, se změna na wuběrk nałožyjo.

Móžośo teke symbol wužywaś, aby slězynu na źěle tabele nałožył.

Aby slězynowu barwu na cele nałožył, wubjeŕśo cele a wužywajśo wuběrańsku lisćinu tłocaška Slězynowa barwa tabeloweje cele w symbolowej rědce Tabela.

Aby slězynowu barwu na tekstowy wótstawk w celi nałožył, stajśo kursor do tekstowego wótstawka a wužywajśo wuběrańsku lisćinu tłocaška Slězynowa barwa w symbolowej rědce Formatěrowanje.

Pódobne temy

Slězynowe połnjenje folijeboka změniś

Symbol za Barwa za znamjenjowe wuzwignjenje

Rejtarik Slězyna

Wódowe znamjenja

Slězyny boka ako stile boka

Pšosym pódprějśo nas!