Wopśimjeśe

# Serijowa e-mail

Pódawa wužywaŕske informacije a serwerowe nastajenja, gaž serijowe listy ako mejlki sćelośo.

Pśistup k toś tomu pśikazoju …

Wócyńśo tekstowy dokument, wubjeŕśo LibreOffice – NastajenjaRědy – Nastajenja… – LibreOffice Writer – Serijowa e-mail.

## Wužywaŕske informacije

Zapódajśo wužywaŕske informacije, kótarež se maju wužywaś, gaž mejlku sćelośo.

### Wašo mě

Zapódajśo swójo mě.

### E-mailowa adresa

Zapódajśo swóju e-mailowu adresu za wótegrona.

### Wótegrona na drugu e-mailowu adresu pósłaś

Wužywa e-mailowu adresu, kótaruž do tekstowego póla za wótegronjeńsku adresu zapódawaśo, ako wótegronjeńsku e-mailowu adresu.

### Wótegronowa adresa

Zapódajśo adresu, kótaraž se ma za e-mailowe wótegrona wužywaś.

## Serwer za wuchadajucu e-mail (jenož SMTP)

Pódajśo serwerowe nastajenja za wuchadajuce mejlki.

### Mě serwera

Zapódajśo serwerowe mě SMTP.

### Port

Zapódajśo port SMTP.

## Wěsty zwisk wužywaś

Jolic to jo k dispoziciji, se wěsty zwisk za słanje mejlkow wužywa.

## Serwerowa awtentifikacija

Wócynja dialog Serwerowa awtentifikacija, źož móžośo nastajenja serweroweje awtentifkacije za wěste mejlki pódaś.

## Nastajenja testowaś

Wócynja dialog Kontowe nastajenja testowaś, aby aktualne nastajenja testował.

Pšosym pódprějśo nas!