Wopśimjeśe

# Zapis wopśimjeśa napóraś

Nejlěpša móžnosć zapis wopśimjeśa generěrowaś jo nałožowanje pśeddefiněrowanych wótstawkowych pśedłogow za nadpisma, na pśikład „Nadpismo 1“, na wótstawki, kótarež cośo do swójogo zapisa wopśimjeśa pśewześ. Za tym až sćo nałožył toś te pśedłogi, móžośo zapis wopśimjeśa napóraś.

## Zapis wopśimjeśa zasajźiś

1. Klikniśo do swójogo dokumenta, źož cośo zapis wopśimjeśa napóraś.

2. Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis abo zapis literatury… a klikniśo pón na rejtarik Typ.

3. Wubjeŕśo „Zapis wopśimjeśa“ w pólu Typ.

4. Wubjeŕśo póžedane nastajenja.

5. Klikniśo na W pórěźe.

Jolic cośo drugu wótstawkowu pśedłogu ako zapisk zapisa wopśimjeś wužywaś, wubjeŕśo kontrolny kašćik Pśidatne pśedłogi we wobceŕku Napóraś z a klikniśo pón na tłocašk Pśedłogi pśipokazaś… pódla kontrolnego kašćika. Klikniśo w dialogu Pśedłogi pśipokazaś na pśedłogu w lisćinje Pśedłoga a pón na zapisowu rowninu za wubranu pśedłogu.

LibreOffice zapiski zapisa wopśimjeś na zakłaźe rozrědowańskeje rowniny wótstawkoweje pśedłogi a wótstawkowego wopśimjeśa napórajo. Jolic wótstawk jo prozny, njepśewzejo se do zapisa wopśimjeśa. Aby wunuzkał, až se prozny wótstawk w zapisu wopśimjeśa nalicyjo, zasajźćo prozne znamje abo šćitane prozne znamje do wótstawka. Prozne znamjenja, kótarež su se do tekstowego póla Za rejtarika Numerěrowanje w dialogu kapitlowego numerěrowanja zapódali, za toś ten zaměr njefunkcioněruju, dokulaž su źěl wótstawkowego numerěrowanja, nic wótstawkowego wopśimjeśa.

## Zapis wopśimjeśa aktualizěrowaś

Pśewjeźćo jaden ze slědujucych kšacow:

- Klikniśo z pšaweju tastu do zapisa wopśimjeśa a wubjeŕśo Gronidłowy zapis abo zapis wopśimjeśa aktualizěrowaś.

- Wubjeŕśo Rědy – Aktualizěrowaś – Zapise.

Pódobne temy

Zapiski gronidłowego zapisa abo zapisa wopśimjeśa definěrowaś

Gronidłowe zapise a zapise wopśimjeśa aktualizěrowaś, wobźěłaś a wulašowaś

Gronidłowy zapis abo zapis wopśimjeśa formatěrowaś

Zapiski gronidłowych zapisow a zapisow wopśimjeśa wobźěłaś abo lašowaś

Gronidłowe zapise załožyś

Swójske zapise

Zapis literatury napóraś

Zapise za někotare dokumenty

Pšosym pódprějśo nas!