Prěcne pokazki

Wopśimjeśe

# Prěcne pokaze

How zasajźujośo prěcne pokaze do aktualnego dokumenta. Prěcne pokaze su referencne póla w samskem dokumenśe abo w póddokumentach globalnego dokumenta.

Gaž prěcny pokaz ako pólo zasajźujośo, ma to lěpšynu, až njetrjebaśo pokaze manuelnje pśiměriś, kuždy raz, gaž dokument změnjaśo. Aktualizěrujśo jadnorje póla z F9 a prěcne pokaze se teke w dokumenśe aktualizěruju.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Pólo – Dalšne póla… – Rejtarik: Prěcne pokazki

Wubjeŕśo Zasajźiś – Prěcna pokazka…

#### Z pówjercha z rejtarikami:

Wubjeŕśo Zasajźiś – Prěcna pokazka….

Wubjeŕśo Reference – Prěcna pokazka….

#### Ze symbolowych rědkow:

Prěcnu pokazku zasajźiś

#### Z tastatury:

cmd ⌘Strg + F2

Prěcne pokazki zasajźiś

## Typ

Nalicyjo k dispoziciji stojece pólne typy. Aby swójomu dokumentoju pólo pśidał, klikniśo na pólny typ, pón na pólo we wuběrańskej lisćinje a pón na Zasajźiś. Slědujuce póla su k dispoziciji:

Typ | Wóznam
--- | ---
Pokaz nastajiś | Nastajśo cel za prěcny pokaz. Zapódajśo pód Mě mě za prěcny pokaz. Gaž prěcny pokaz zasajźujośo, se mě ako identifikacija w lisćinowem pólu Wuběrk zjawijo. Prěcne pokaze, kótarež se na toś ten nałog zapódawaju, se w dokumenśe HTML ignorěruju. Za cel w dokumentach HTML musyśo cytańske znamje zasajźiś.
Pokaz zasajźiś | Zasajźijo prěcny pokaz do drugeje pozicije w dokumenśe. Wótpowědna tekstowa pozicija musy se nejpjerwjej z „Pokaz nastajiś“ definěrowaś. Howac zasajźowanje prěcnego pokaza njejo móžne, gaž pód Wuběrk pólne mě wuběraśo. W globalnych dokumentach móžośo teke wót jadnogo póddokumenta do drugego wótkazowaś. Źiwajśo na to, až se mě pokaza we wuběrańskem pólu njezjawijo a musy se „z ruku“ zapódaś. W dokumentach HTML se referencne póla, kótarež su se zapódali na toś ten nałog, ignorěruju. Za prěcne pokaze w dokumentach HTML musyśo hyperwótkaz zasajźiś.
Nadpisma | Pólo Wuběrk lisćinu wšych nadpismow pó pórěźe jich naglěda w dokumenśe pokazujo.
Numerěrowane wótstawki | Pólo Wuběrk lisćinu wšych numerěrowanych wótstawkow pó pórěźe jich naglěda w dokumenśe pokazujo. Lisćina wopśimujo: wótstawki z wótstawkoweju pśedłogu, kótarymž jo se šema numerěrowanja w dialogu Rědy – Numerěrowanje nadpismow… pśipokazała. zrědowane lisćinowe wótstawki, formatěrowane ze symboloweju rědku Formatěrowanje abo z dialogom Naliceńske znamuška a numerěrowanje wótstawki, kótarež su z pśedłogu numerěrowaneje lisćiny formatěrowane wótstawki, kótarež su z wótstawkoweju pśedłogu z pśedłogu numerěrowaneje lisćiny sformatěrowane, kótaraž se w rejtariku Rozrědowanje a lisćina nałožujo.
Cytańske znamjenja | Pó zasajźowanju cytańskego znamjenja w dokumenśe z Zasajźiś – Cytańske znamje… buźo zapisk cytańskich znamjenjow w rejtariku Prěcne pokaze wužywajobny. Cytańske znamjenja se wužywaju, aby wěste tekstowe pasaže w dokumenśe markěrowali. W tekstowem dokumenśe móžośo cytańske znamjenja wužywaś, na pśikład, aby wót jadneje pasaže w dokumenśe do drugeje skócył. W dokumenśe HTML budu toś te cytańske znamjenja kokulki <A name>, kótarež na pśikład cel hyperwótkazow póstajaju.
Nožki | Jolic waše dokumenty nožku wopśimuju, móžośo zapisk Nožki wubraś. Pokaz k nožce numer nožki wrośijo.
(Zasajźone objekty z pópisanjami) | Móžośo pokaze na objekty stajiś, kótarež su pópisane. Zasajźćo na pśikład wobraz, klikniśo z pšaweju tastu na wobraz a wubjeŕśo pópisanje. Něnto se objekt ako numerěrowane „zwobraznjenje“ w lisćinje pokažo.

Pokaze su póla. Aby pokaz wótwónoźeł, lašujśo pólo. Jolic dlejšy tekst ako pokaz nastajaśo a njocośo jen znowego zapódaś, za tym až sćo wulašował pokaz, wubjeŕśo tekst a kopěrujśo jen do mjazywótkłada. Móžośo jen pón z pomocu pśikaza Wobźěłaś – Wopśimjeśe zasajźiś… ako „njesformatěrowany tekst“ na samskej poziciji zasajźiś. Tekst se zachowajo, mjaztym až se pokaz lašujo.

## Wuběrk

Nalicyjo k dispoziciji stojece póla za pólny typ, kótaryž jo w lisćinje Typ wubrany. Aby pólo zasajźił, klikniśo na pólo, wubjeŕśo format w lisćinje „Pokaz wužywaś“ a klikniśo pón na Zasajźiś.

Aby pólo z lisćiny malsnje zasajźił, źaržćo tastu cmd ⌘Strg tłoconu a klikniśo dwójcy na pólo.

## Pokaz wužywaś

Wubjeŕśo format, kótaryž cośo za wubrany prěcny pokaz wužywaś. Slědujuce formaty su k dispoziciji:

Format | Wóznam
--- | ---
Numer boka (bźez pśedłogi) | Zasajźujo numer boka, kótaryž cel pokaza wopśimujo.
Kapitel | Zasajźujo numer nadpisma abo numer lisćiny cela pokaza.
Wótkazujucy tekst | Zasajźujo dopołny tekst cela pokaza. Za nožki se numer nožki zasajźujo. Za pópisanja se dopołny pópisanje (kategorija, numer a tekst) zasajźujo.
„Nad“/„Pód“ | Zasajźujo „nad“ abo „pód“ wótwisujucy wót městna cela pokaza relatiwnje k poziciji prěcnego pokaza.
Numer boka (z pśedłogu) | Zasajźujo numer boka, kótaryž cel pokaza wopśimujo, w formaśe, kótaryž jo w pśedłoze boka pódany.
Numer | Zasajźujo numer nadpisma abo numerěrowanego wótstawka, inkluziwnje nadrědowane rowniny wótwisujucy wót konteksta. Glejśo pśipisk pód toś teju tabelu za dalšne informacije.
Numer (žeden kontekst) | Zasajźujo jano numer nadpisma abo numerěrowanego wótstawka.
Numer (połny kontekst) | Zasajźujo numer nadpisma abo numerěrowanego wótstawka inkluziwnje wšykne nadrědowane rowniny.
Kategorija a numer | Zasajźujo kategoriju a numer pópisanja (abo mě a gódnota wariable numerowego wobceŕka). Tekst mjazy kategoriju a numerom (abo mjazy mjenim a gódnotu wariable) se teke zasajźijo. Toś to nastajenje jo za wšykne wariable numerowego wobceŕka k dispoziciji inkluziwnje numery pópisanjow.
Pópisański tekst | Zasajźujo wšen tekst, kótaryž kategoriji a numeroju pópisanja slědujo, až do kóńca wótstawka. Toś to nastajenje jo za wšykne wariable numerowego wobceŕka k dispoziciji inkluziwnje numery pópisanjow.
Numer | Zasajźujo numer pópisanja (abo gódnotu numerowego wobceŕka). Toś to nastajenje jo za wšykne wariable numerowego wobceŕka k dispoziciji inkluziwnje numery pópisanjow.

Za formaty „Kapitel“, „Numer (žeden kontekst)“ a „Numer (dopołny kontekst)“ licba pódrowninow, kótarež se za wubrany format pokazuju, wót nastajenja Pódrowniny pokazaś za relewantne rozrědowańske rowniny w Rědy – Numerěrowanje nadpismow… wótwisujo.

## Mě

Zapódajśo mě swójskego póla, kótarež cośo napóraś. Aby cel nastajił, klikniśo na „Pokaz nastajiś“ w lisćinje Typ, zapódajśo mě do toś togo póla a klikniśo pón na Zasajźiś. Aby na nowy cel wótkazał, klikniśo na mě cela w lisćinje Wuběrk.

W globalnem dokumenśe se cele, kótarež su w rozdźělnych póddokumentach, w lisćinje Wuběrk njepokazuju. Jolic cośo pokaz na cel zasajźiś, musyśoe sćažku a mě w pólu Mě zapódaś.

## Gódnota

Zapódajśo wopśimjeśe, kótarež cośo swójskemu póloju pśidaś.

Jolic tekst w dokumenśe wuběraśo a pón pokaz zasajźujośo, buźo wubrany tekst wopśimjeśe póla, kótarež zasajźujośo.

Pšosym pódprějśo nas!