Wopśimjeśe

# Wótrězk

Nastaja kakosći wótrězka.

Pśistup k toś tomu pśikazoju …

Wubjeŕśo Zasajźiś – Wótrězk… – Rajtarik: Wótrězk abo Format – Wótrězki…

## Nowy wótrězk

Zapódajśo mě za nowy wótrězk. Pó standarźe LibreOffice nowym wótrězkam awtomatiski mě „Wótrězk X“ pśipokazujo, pśi comž X jo běžny numer.

## Zwězanje

Zasajźujo wopśimjeśe drugego dokumenta abo wótrězka z drugego dokumenta do aktualnego wótrězka.

### DDE

Napórajo zwězanje DDE. Wubjeŕśo toś ten kontrolny kašćik a zapódajśo pón pśikaz DDE, kótaryž cośo wužywaś. Nastajenje DDE jo jano k dispoziciji, jolic kontrolny kašćik Zwězanje jo wubrany.

Powšykna syntaksa za pśikaz DDE jo: „<Server> <Topic> <Item>“, pśi comž Server jo mě DDE za nałoženje, kótarež daty wopśimujo. Topic se na městno za Item póśěgujo (zwětšego datajowe mě) a Item reprezentěrujo pópšawny objekt.

Aby na pśikład wótrězk z mjenim „Wótrězk1“ z tekstowego dokumenta abc.odt ako zwězanje DDE zasajźił, wužywajśo slědujucy pśikaz: „soffice x:\abc.odt Wotrězk1“. Aby wopśimjeśe prědneje cele z tabelowego dokumenta Microsoft Excel z mjenim „abc.xls“ zasajźił, wužywajśo slědujucy pśikaz: „excel x:\[abc.xls]Tabela1 L1S1“. Móžośo teke elementy kopěrowaś, kótarež cośo ako zwězanje DDE zasajźiś a pón Wobźěłaś – Wopśimjeśe zasajźiś…. Móžośo pón pśikaz DDE za zwězanje pokazaś, gaž wopśimjeśe wuběraśo a pón Wobźěłaś – Póla….

### Datajowe mjeno / pśikaz DDE

Zapódajśo sćažku a datajowe mě za dataju, kótaruž cośo zasajźiś abo klikniśo na tłocašk Pśepytaś, aby dataju pytał. Jolic kontrolny kašćik DDE jo wubrany, zapódajśo pśikaz DDE, kótaryž cośo wužywaś.

### Pśepytaś

Pytajśo dataju, kótaruž cośo ako zwězanje zasajźiś, a klikniśo pón na Zasajźiś.

### Wótrězk

Wubjeŕśo wótrězk w dataji, kótaryž cośo ako zwězanje zasajźiś.

Gaž dokument wócynjaśo, kótaryž zwězane wótrězki wopśimujo, pšašaju se was, lěc cośo zwězanja aktualizěrowaś.

## Pisański šćit

### Šćitaś

Šćita wubrany wótrězk pśed wobźěłanim.

### Z gronidłom

Šćita wubrany wótrězk z gronidłom. Gronidło musy nanejmjenjej 5 znamuškow měś.

### Gronidło

Wócynja dialog, źož móžośo aktualne gronidło změniś.

## Schowaś

Schowajo wubrany wótrězk a šćita jen pśed śišćanim. Komponenty schowanych wótrězkow se w Nawigatorje šere zjawiju. Gaž swój pokazowak myški nad schowanu komponentu w Nawigatorje źaržyśo, se pokaz pomocy „schowany“ pokažo.

Njamóžośo wótrězk schowaś, jolic jo jadnučke wopśimjeśe na boku abo w głowowej smužce, nogowej smužce, nožce, wobłuku abo tabelowej celi.

### Z wuměnjenim

Zapódajśo wuměnjenje, kótarež musy docynjone byś, aby se wótrězk schował. Wuměnjenje jo logiski wuraz, na pśikład „GRONJENJE EQ k.“. Jolic na pśikład z funkciju serijowy śišć wužywaśo, aby pólo datoweje banki „Gronjenje“ definěrował, kótarež móžo „k.“, „kně.“ abo „cesćony kněz abo cesćona kněni“ wopśimowaś, móžośo pódaś, až se wótrězk jano śišći, jolic gronjenje jo „k.“.

W drugem pśikłaźe wy mógał pólnu wariablu „x“ napóraś a jeje gódnotu na 1 stajiś. Pódajśo pón wuměnjenje, kótarež na toś tej wariabli bazěrujo, aby wótrězk schował, na pśikład „x eq 1“. Jolic cośo wótrězk pokazaś, stajśo gódnotu wariable „x“ na „0“.

## Kakosći

Wiźiśo toś ten wobceŕk dialoga, gaž aktualny dokument jo dokument XForms.

### W pśeśiwo pisanjeju šćitanem dokumenśe wobźěłujobny

Wubjeŕśo toś to nastajenje, aby wobźěłanje wopśimjeśe wótrězka dowólił, samo gaby dokument pśeśiwo pisanjeju šćitany był.

Pódobne temy

Syntaksa za wuměnjenja

Wótrězki wužywaś

Pšosym pódprějśo nas!