Wopśimjeśe

# Pivotowe tabele napóraś

1. Stajśo kursor do celowego wobceŕka, kótaryž gódnoty a smužkowe a słupowe głowy wopśimujo.

2. Wubjeŕśo Zasajźiś – Pivotowa tabela…. Dialog Žrědło wubraś se zjawijo. Wubjeŕśo Aktualny wuběrk a wobkšuśćo z W pórěźe. Tabelowe głowy se ako tłocaški w dialogu Pivotowa tabela pokazujo. Śěgniśo toś te tłocaški a pušććo je do wugótowańskich wobceŕkow „Filtry“, „Słupowe póla“, „Smužkowe póla“ a „Datowe póla“.

3. Śěgniśo póžedane tłocaški do jadnogo ze styrich wobceŕkow.

Śěgniśo tłocašk do wobceŕka Filtry, aby tłocašk a lisćinowe pólo górjejće w generěrowanej pivotowej tabeli napórał. Lisćinowe pólo dajo se wužywaś, aby pivotowu tabelu pó wopśimjeśu wubranego zapiska filtrował. Móžośo śěgnjenje a pušćenje w generěrowanej pivotowej tabeli wužywaś, aby druge pólo boka ako filter wužywał.

Jolic tłocašk se we wobceŕku Datowe póla pušćijo, dostanjo pópisanje, kótarež se teke w formuli pokazujo, kótaraž se wužywa, aby daty wulicyła.

- Gaž na jadno z pólow we wobceŕku Datowe póla dwójcy klikaśo, móžośo dialog Datowe pólo wuwołaś.

- Wužywajśo dialog Datowe pólo, aby woblicenja wubrał, kótarež se maju za daty wužywaś. Tłocćo za wšakoraki wuběrk tastu cmd ⌘Strg, mjaztym až na póžedane woblicenje klikaśo.

1. Pórěd tłocaškow daju se kuždy cas změniś, gaž jo z myšku na drugu poziciju we wobceŕku pśesuwaśo.

2. Śěgniśo tłocašk slědk k wobceŕkoju drugich tłocaškow napšawo w dialogu, aby jo wótwónoźeł.

3. Aby dialog Datowe pólo wócynił, klikniśo dwójcy na jadno z tłocaškow we wobceŕku Smužkowe póla abo Słupowe póla. Wužywajśo dialog, aby wubrał, lěc a w kótarej měrje LibreOffice ma wulicone mjazyrezultaty pokazaś.

Tłocćo na W pórěźe, aby dialog Pivotowa tabela spušćił. Tłocašk Filter se něnto zasajźujo, abo tłocašk boka za kužde datowe pólo, kótarež sćo wótpołožył we wobceŕku Filtry. Pivotowa tabela se dalej dołojce zasajźujo.

Pódobne temy

Pivotowa tabela

Pivotowe tabele wobźěłaś

Pivotowe tabele formatěrowaś

Pivotowe tabele filtrowaś

Pivotowe tabele aktualizěrowaś

Pivotowe tabele zrědowaś

Wudawańske wobceŕki pivotoweje tabele wubraś

Pivotowe tabele lašowaś

Pivotowy diagram

Pšosym pódprějśo nas!