Wopśimjeśe

# Nowy dokument

Wužywajśo rejtarik Nowy dokument z dialoga Hyperwótkaz, aby hyperwótkaz do nowego dokumenta stajił a naraz nowy dokument napórał.

Pśistup k toś tomu pśikazoju …

Klikniśo na symbol Hyperwótkaz w symbolowej rědce Standard a pón na Nowy dokument.

## Nowy dokument

Pódawa w toś tom wobceŕku mě, sćažku a typ nowego dokumenta.

### Něnto wobźěłaś

Pódawa, až se nowy dokument napórajo a ned za wobźěłanje wócynja.

### Pózdźej wobźěłaś

Pódawa, až se nowy dokument napórajo, ale se ned njewócynja.

### Dataja

Zapódajśo URL za dataju, kótaraž se ma wócyniś, gaž na hyperwótkaz klikaśo.

### Sćažku wubraś

Wócynja dialog Sćažku wubraś, źož móžośo sćažku wubraś.

### Datajowy typ

Pódawa datajowy typ za nowy dokument.

### Dalšne nastajenja

#### Wobłuk

Zapódajśo mě wobłuka, w kótaremž cośo celowu dataju wócyniś, abo wubjeŕśo předdefiněrowany wobłuk z lisćiny. Jolic toś to pólo prozne wóstajaśo, se celowa dataja w aktualnem woknje wobglědowaka wócynijo.

#### Forma

Pódawa, lěc se hyperwótkaz ako tekst abo ako tłocašk zasajźujo.

#### Tšojenja

Wócynja dialog Makro pśipokazaś, w kótaremž móžośo tšojenjam ako na pśikład myška nad objektom abo hyperwótkaz wuwabiś swójske programowe kody pśipokazaś.

#### Tekst

Pódawa widobny tekst abo pópisanje tłocaška za hyperwótkaz.

#### Mě

Zapódajśo mě za hyperwótkaz. LibreOffice wobznamjenje NAME do hyperwótkaza zasajźujo.

Pódobne temy

Hyperwótkaz

Pšosym pódprějśo nas!