Wopśimjeśe

# Wótkłon

Wužywajśo toś ten dialog, aby wótkłon mjazy formulowymi elementami póstajił. Wótkłon se ako procentowa sajźba w poměrje k zakładnej wjelikosći pódawa, kótaraž jo pód Format – Pismowa wjelikosć definěrowana.

Pśistup k toś tomu pśikazoju …

Wubjeŕśo Format – Wótkłon…

Wužywajśo tłocašk Kategorija, aby formulowy element póstajił, za kótaryž cośo wótkłon pódaś. Naglěd dialoga wót wubraneje kategorije wótwisujo. Pśeglěd wam pokazujo, kótary wótkłon se pśez dane póla změnja.

## Kategorija

Toś ten tłocašk wam zmóžnja, kategoriju wubraś, za kótaruž cośo wótkłon změniś.

## Wótkłon

Definěrujo wótkłon mjazy wariablami a operatorami, mjazy smužkami a mjazy kórjenjowymi znamuškami a radikandami.

### Wótkłon

Definěrujo wótkłon mjazy wariablami a operatorami.

### Smužkowy wótkłon

Póstaja wótkłon mjazy smužkami.

### Kórjenjowy wótkłon

Póstaja wótkłon mjazy kórjenjowym znamuškom a radikandami.

## Indekse

Definěrujo wótkłon mjazy wušejstajonymi a nižejstajonymi indeksami.

### Wušejstajony

Póstaja wótkłon za wušejstajone indekse.

### Nižejstajony

Póstaja wótkłon za nižejstajonymi indeksami.

## Łamki

Definěrujo wótkłon mjazy łamkoweju smužku a licakom abo mjenowakom.

### Licak

Póstaja wótkłon mjazy łamkoweju smužku a licakom.

### Mjenowak

Póstaja wótkłon mjazy łamkoweju smužku a mjenowakom.

## Łamkowe smužki

Definěrujo naddłujkosć a linijowu tłustosć łamkoweje smužki.

### Naddłujkosć

Póstaja naddłujkosć łamkoweje smužki.

### Linijowa tłustosć

Póstaja linijowu tłustosć łamkoweje smužki.

## Granice

Definěrujo wótkłon mjazy sumowym symbolom a granicami.

### Górna granica

Póstaja wótkłon mjazy sumowym symbolom a górneju granicu.

### Dolna granica

Póstaja wótkłon mjazy sumowym symbolom a dolneju granicu.

## Spinki

Definěrujo wótkłon mjazy spinkami a wopśimjeśim.

### Nadwjelikosć (nalěwo/napšawo)

Póstaja wertikalny wótkłon mjazy górneju kšomu wopśimjeśa a górnym kóńcom spinkow.

### Wótkłon

Póstaja horicontalny wótkłon mjazy wopśimjeśim a górnym kóńcom spinkow.

### Wšykne spinki skalěrowaś

Skalěrujo wšykne typy spinkow. Jolic pón (a over b) do wokna Pśikaze zapódawaśo, spinki cełu wusokosć argumenta wobdawaju. W normalnem paźe toś ten efekt dojśpijośo, gaž left ( a over b right ) zapódawaśo.

### Nadwjelikosć

Pśiměrjujo nadwjelikosć w procentach. Z 0 procentami se spinki tak stajaju, aby argument w tej samskej wusokosći wobdawali. Šym wuša zapódana gódnota, śim wětša jo wertikalny mjazyrum mjazy wopśimjeśim spinkow a wenkownym ramikom spinkow. Pólo dajo se jano w kombinaciji z Wšykne spinki skalěrowaś wužywaś.

## Matrikse

Definěrujo relatiwny wótkłon za elementy w matriksy.

### Smužkowy wótkłon

Póstaja wótkłon mjazy matriksowymi elementami w smužce.

### Słupowy wótkłon

Póstaja wótstup mjazy matriksowymi elementami w słupje.

## Symbole

Definěrujo wótkłon symbolow w poměrje k wariablam

### Primarna wusokosć

Definěrujo wusokosć symbolow w poměrje k zakładnej liniji.

### Minimalny wótkłon

Póstaja minimalny wótkłon mjazy symbolom a wariablu.

## Operatory

Definěrujo wótkłon mjazy operatorami a wariablami abo licbami.

### Nadwjelikosć

Póstaja wusokosć wót wariable do górneje kšomy operatora.

### Wótkłon

Póstaja horicontalny wótkłon mjazy operatorami a wariablami.

## Ramiki

Pśidawa wašej formuli ramik. Toś to nastajenje jo wósebnje wužytne, jolic cośo formulu do tekstoweje dataje w LibreOffice Writer integrěrowaś. Gaž nastajenja pśewjeźośo, njewužywajśo na žeden pad 0 ako wjelilkosć, dokulaž to problemy z pokazanim za tekst zawinujo, kótaryž zasajźeński dypk wobdawa.

### Nalěwo

Lěwy ramik se mjazy formulu a slězynu pozicioněrujo.

### Napšawo

Pšawy ramik se mjazy formulu a slězynu pozicioněrujo.

### Górjejce

Górny ramik se mjazy formulu a slězynu pozicioněrujo.

### Dołojce

Dolny ramik se mjazy formulu a slězynu pozicioněrujo.

### Pólo pśeglěda

Pokazujo pśeglěd aktualnego wuběrka.

## Standard

Składujo waše změny ako waše standardne nastajenja za wšykne nowe formule. Wěstotna powěźeńka se zjawijo, nježli až se toś te změny składuju.

Pšosym pódprějśo nas!