Wobceŕk Komentary

Wopśimjeśe

# Komentary

Wužywajśo wobceŕk Komentary bocnice, aby komentary w dokumenśe pokazał, filtrował a sortěrował.

Pśistup k toś tomu pśikazoju …

#### Z bocnice:

Komentary

Toś ta funkcija jo eksperimentelna a móžo zmólki zawinowaś abo k njewócakanemu zaźaržanjeju wjasć. Aby ju weto zmóžnił, wubjeŕśo LibreOffice – NastajenjaRědy – Nastajenja – LibreOffice – Rozšyrjone a wubjeŕśo kontrolny kašćik Eksperimentelne funkcije zmóžniś (móžo instabilne byś).

## Nastajenja

## Filter

Nastajśo filtrowe kriterije za komentarowu nitku.

#### Awtor

Wubjeŕśo awtora z kombinaciskego póla, aby komentary pó awtorje filtrował.

#### Datum

Wužywajśo datumowy wuběrak, aby komentary wěstego datuma pokazał.

### Pokazaś

### Cas

Markěrujśo toś ten kontrolny kašćik, aby pódla datuma w komentarowej nitce cas pokazał, gaž komentar jo se napórał.

### Wobstarany

Markěrujśo toś ten kontrolny kašćik, aby komentary pokazał, kótarež su se wobstarali w komentarowej nitce.

### Wótkaz

Markěrujśo toś ten kontrolny kašćik, aby tekst w dokumenśe pokazał, na kótaryž se komentar póśěgujo.

### Sortěrowaś pó:

Wubjeŕśo pórěd, pó kótaremž se komentary w komentarowej nitce pokazuju.

#### Pozicija

Sortěrujśo komentary pó jich poziciji w dokumenśe.

#### Cas

Sortěrujśo komentary pó casu jich napóranja.

## Komentarowe nitki

Wobceŕk Komentarowe nitki lisćinu komentarow w aktualnem dokumenśe pokazujo. Klikniśo na ekspander, aby komentarowu nitku pokazał abo schował.

### Pokazkowy tekst

Pokazujo tekst w dokumenśe, na kótaryž se komentarowa nitka póśěgujo.

### Mě awtora

Pokazujo mě komentarowego awtora.

### Datum

Pokazujo datum, na kótaremž jo se komentar napórał.

### Cas

Pokazujo cas, na kótaremž jo se komentar napórał. Wótwónoźćo kokulku z kontrolnego kašćika Cas, aby toś to pópisanje schował.

### Wótegroniś

Klikniśo na symbol Wótegroniś nad komentarom, aby na komentar wótegronił. Zapódajśo komentar do nowego komentarowego póla, kótarež se pód nadrědowanym komentarom zjawijo.

Wótegroniś

### Wobstaraś

Markěrujśo kontrolny kašćik, aby wubrany komentar ako wobstarany wóznamjenił.

### Komentarowe pólo

Komentarowe pólo tekst kuždego komentara pokazujo.

Pódobne temy

Comment

Pšosym pódprějśo nas!