CSV-dataje importěrowaś a eksportěrowaś

Wopśimjeśe

# Tekstowe CSV-dataje wócyniś a składowaś

Pśez komu źělone gódnoty (CSV) jo format tekstoweje dataje, kótaryž móžośo wužywaś, aby daty z datoweje banki abo tabelowego dokumenta mjazy nałoženjami wuměnił. Kužda smužka w tekstowej CSV-dataji datowu sajźbu w datowej bance reprezentěrujo, abo smužku w tabelowem dokumenśe. Kužde pólo w datowej sajźbje datoweje banki abo kužda cela w tabelowem dokumenśe se zwětšego pśez komu źělona wužywa. Móžośo pak druge znamuška wužywaś, aby pólo wótgranicował, na pśikład tabulator.

Jolic pólo abo cela komu wopśimujo, musy se pólo abo cela z jadnorymi pazorkami (') abo dwójnymi pazorkami (") wobdaś.

## Aby tekstowu CSV-dataju w Calc wócynił:

1. Wubjeŕśo Dataja – Wócyniś….

2. Pytajśo za CSV-dataju, kótaruž cośo wócyniś.

   Jolic dataja ma kóńcowku *.csv, wubjeŕśo dataju.

   Jolic CSV-dataja ma drugu kóńcowku, wubjeŕśo dataju a pón „Tekst csv“ w dialogu Datajowy typ

3. Wubjeŕśo kontrolny kašćik Filtrowe nastajenja wobźěłaś, aby dialog Tekstowy import wócynił a importowe nastajenja za wótgranicowane daty nastajił. Joli ckontrolny kašćik Filtrowe nastajenja wobźěłaś njejo wubrany, LibreOffice nastajenja slědneje operacije tekstowego importa wužywa.

4. Klikniśo na Öffnen. (słuša k źěłowemu systemoju)

Jolic kontrolny kašćik Filtrowe nastajenja wobźěłaś jo wubrany, se dialog Tekstowy import wócynijo. Pótom:

- Pódajśo nastajenja, aby tekst w dataji do słupow rozdźělił.

- Klikniśo z pšaweju tastu myški do pśeglěda, aby słup formatěrował abo schował.

- Klikniśo na W pórěźe.

Markěrujśo kašćik tekstowego źěleńskego znamuška, kótaryž znamuškoju wótpowědujo, kótarež se ma ako tekstowe źěleńske znamuško w dataji wužywaś. Jolic źěleńske znamuško njejo pódane, zapódajśo znamuško do zapódawańskego póla.

## Aby tabelu ako tekstowu CSV-dataju składował:

Gaž tabelowy dokument do CSV-formata eksportěrujośo, se jano daty aktualneje tabele składuju. Wšykne druge informacije, mjazy nimi formule a formatěrowanje, se zgubiju.

1. Wócyńśo tabelu Calc, kótaruž cośo ako dataju tekstowego CSV składowaś.

   Jano aktualna tabela dajo se eksportěrowaś.

2. Wubjeŕśo Dataja – Składowaś ako.

3. Zapódajśo mě za dataju do póla Dateiname. (Słuša k źěłowemu systemoju)

4. Wubjeŕśo „Text CSV“ w pólu Datajowy typ.

5. (Na žycenje) Póstajśo pólne nastajenja za dataju tekstowego CSV.

   Wubjeŕśo Filtrowe nastajenja wobźěłaś.

   Wubjeŕśo w dialogu Tekst eksportěrowaś póžedane nastajenja.

   Klikniśo na W pórěźe.

6. Klikniśo na Składowaś.

Pódobne temy

Tekstowe CSV-dataje z formulami importěrowaś a eksportěrowaś

Daty w Base importěrowaś a eksportěrowaś

LibreOffice – NastajenjaRědy – Nastajenja – LibreOffice Calc – Naglěd

Tekstowe dataje eksportěrowaś

Tekstowe dataje importěrowaś

Pšosym pódprějśo nas!