Dokument z pomocu nawigatora nowo rozrědowaś

Wopśimjeśe

# Nadpisma w Nawigatorje rozrědowaś

Móžośo nadpisma a pódrědowany tekst w dokumenśe z pomocu Nawigatora górjej a dołoj pśesunuś. Móžośo teke rozrědowańske rowniny za nadpisma wušej a nižej zastopnjowaś. Aby toś tu funkciju wužywał, formatěrujśo nadpisma w swójom dokumenśe z jadnym z pśeddefiněrowanych wótstawkowych pśedłogow „Nadpismo N“ (1 – 10), abo, aby swójsku pśedłogu za nadpismo wužywał, wubjeŕśo Rědy – Numerěrowanje nadpismow, numer w lisćinje Rowniny a pón pśedłogu w pólu Wótstawkowa pśedłoga.

Aby tekstowy kursor malsnje do nadpisma w dokumenśe pśesunuł, klikniśo dwójcy na nadpismo w lisćinje Nawigatora.

Aby Nawigator pśidokował, śěgniśo titelowu rědku do kšomy źěłowego wobceŕka. Aby Nawigator wótdokował, klikniśo dwójcy na jogo wobłuk, mjaztym až tastu cmd ⌘Strg źaržyśo.

### Aby nadpismo w dokumenśe górjej abo dołoj pśesunuł:

Zawěsććo, až se nadpisma na wšych rozrědowańskich rowninach w Nawigatorje pokazuju. Pó standarźe se wšykne rowniny pokazuju. Glejśo kšace dołojce, aby rozrědowańske rowniny změnił, kótarež se pokazuju.

1. Klikniśo na symbolowej rědce Standard na symbol Nawigatora , aby Nawigator wócynił.

2. Klikniśo w Nawigatorje na symbol Wopśimjeśe nawigaciskego naglěda .

3. Pśewjeźćo jaden ze slědujucych kšacow:

1. Śěgniśo nadpismo do nowego městna w lisćinje Nawigatora.

2. Klikniśo na nadpismo w lisćinje Nawigatora a pón na Nadpismo górjej abo Nadpismo dołoj .

Aby nadpismo bźez pódrědowanego teksta pśesunuł, źaržćo tastu cmd ⌘Strg tłoconu, mjaztym až śěgaśo abo na symbol Nadpismo górjej abo Nadpismo dołoj klikaśo.

### Aby rozrědowańsku rowninu nadpisma wušej abo nižej zastopnjował

1. Wubjeŕśo nadpismo w lisćinje Nawigatora.

2. Klikniśo na symbol Rozrědowańsku rowninu wušej zastopnjowaś abo Rozrědowańsku rowninu nižej zastopnjowaś .

### Wužywajśo rozrědowańske rowniny, aby změnił, kótare nadpisma se pokazuju

Klikniśo na symbol Pokazaś až do rozrědowańskeje rowniny , a wubjeŕśo pón licbu za maksimalnu rozrědowańsku rowninu. Nadpismo z rozrědowańskeju rowninu, kótaraž jo mjeńša ako toś ta licba abo rowno toś tej licbje, se w Nawigator pokažo.

Pódobne temy

Nawigator za dokumentowy pśeglěd

Hyperwótkaze z Nawigatorom zasajźiś

Pšosym pódprějśo nas!