Wódowe znamje boka

Wopśimjeśe

# Wódowe znamje

Zasajźćo tekst wódowego znamjenja w slězynje aktualneje pśedłogi boka.

Pśistup k toś tomu pśikazoju …

#### Z menijoweje rědki:

Wubjeŕśo Format – Wódowe znamje….

#### Z pówjercha z rejtarikami:

Wubjeŕśo Wugótowanje – Wódowe znamje….

Wubjeŕśo w meniju Wugótowanje rejtarika Wugótowanje Wódowe znamje.

#### Ze symbolowych rědkow:

Wódowe znamje

Wódowe znamje jo identificěrujucy wobraz abo muster w papjery, kótarež se ako rozdźělne wósni swětłosći zjawijo, gaž se pśeśiwo swětłoju woglědujo. Wódowe znamjenja su se spócetnje napórali direktnje za zgótowanje papjery, aby sfalšowanjeju dokumentow, bankowkow, listowych znamkow a wěcej zajźowali.

Wužywajśo wódowe znamjenja w LibreOffice Writer, aby wódowe znamje na papjerje na dokumentowych bokach simulěrował.

Wupołniśo dołojce dialogowe nastajenja.

Zapódane gódnoty se na aktualnu pśedłogu boka nałožuju.

## Tekst

Zapódajśo tekst wódowego znamjenja, kótaryž se ma ako wobraz w slězynje boka pokazaś.

## Pismo

Wubjeŕśo pismo z lisćiny.

Njamóžośo pismowu wjelikosć abo pismowy stil za tekst wódowego znamjenja wubraś. Tekstowa wjelikosć se skalěrujo, aby se w jadnej smužce do slězyny boka góźeł.

## Kut

Wubjeŕśo kut wjerśenja za wódowe znamje. Tekst se wokoło toś togo kuta wjerśi, nawopaki ako špěra źo.

## Transparenca

Wubjeŕśo stopjeń transparencey za wódowe znamje. Gódnota 0 % njepśewidne wódowe znamje generěrujo a gódnota 100 % dopołnje transparentne (njewidobne).

## Barwa

Wubjeŕśo barwu z wuběrańskego menija.

## Wopśimjeśe abo nastajenje wódowego znamjenja změniś.

Jolic wódowe znamje, kótarež se wužywa, jo tekst, kótaryž jo se zasajźił z menijowym pśikazom Format – Wódowe znamje… abo z nastajenjami dokumentoweje klasifikacije, móžośo wopśimjeśe a nastajenja pśi wócynjanju dialog Wódowe znamje wobźěłaś.

Pódobne temy

Wódowe znamjenja dokumentoweje klasifikacije

Slězyna boka

Pšosym pódprějśo nas!