Wopśimjeśe

# Licba bokow

Móžośo dialog Licby bokow rozpšawniskego designera wócyniś, gaž Zasajźiś – Licby bokow wuběraśo.

Tłocćo Umsch (⇧)+F1 a pokažćo z myšku na zapódawańske pólo, aby tekst pomocy za toś to zapódawańske pólo wiźeł.

- Wubjeŕśo format za licby bokow, pak „bok N“ pak „bok N z M“, źož N za aktualnu licbu boka stoj a M za cełkownu licbu bokow w rozpšawje.

- Wubjeŕśo toś to nastajenje, aby licby bokow we wobceŕku głowoweje smužki boka abo we wobceŕku nogoweje smužki boka.

- Wubjeŕśo wusměrjenje. Pó standarźe se licby bokow mjazy lěweju a pšaweju kšomu centrěruju. Móžośo pólo nalěwo abo napšawo wusměriś. Móžośo teke Nutśi wubraś, aby licbu boka na njerownych bokach na lěwem boku a na rownych bokach na pšawem boku śišćaś. Wubjeŕśo Wenka za nawopacne wusměrjenje.

Gaž na W pórěźe klikaśo, se datowe pólo za licby bokow zasajźujo. Jolic głowowa abo nogowa smužka njeeksistěrujo, se wobceŕk napórajo, jolic trjeba.

Móžośo na datowe pólo kliknuś a jo k drugej poziciji w samskem wobceŕku śěgnuś abo kakosći we woknje Kakosći wobźěłaś.

Pšosym pódprějśo nas!