Wopśimjeśe

# Póla wobźěłaś

Wócynja dialog, źož móžośo kakosći póla wobźěłaś. Klikniśo pśed pólo a wubjeŕśo pón toś ten pśikaz. Móžośo w dialogu šypkowe tłocaški wužywaś, aby pjerwjejšne abo pśiduce pólo pśesunuł.

Móžośo teke w swójom dokumenśe na pólo dwójcy kliknuś, aby pólo za wobźěłowanje wócynił.

Pśistup k toś tomu pśikazoju …

#### Z menijoweje rědki:

Wubjeŕśo Wobźěłaś – Pólo.

Wubjeŕśo Zasajźiś – Póla.

Wubjeŕśo Zasajźiś – Prěcna pokazka….

#### Z kontekstowego menija:

Pólo wobźěłaś

#### Z pówjercha z rejtarikami:

Wubjeŕśo Zasajźiś – Póla.

Wubjeŕśo Zasajźiś – Prěcna pokazka….

Wubjeŕśo Reference – Póla.

Wubjeŕśo Reference – Prěcna pokazka….

#### Ze symbolowych rědkow:

Prěcna pokazka

Pólo zasajźiś

#### Z tastatury:

cmd ⌘Strg + F2

Aby naglěd mjazy pólnymi mjenjami a pólnym wopśimjeśim w swójom dokumenśe změnił, wubjeŕśo Naglěd – Pólne mjenja.

Jolic zwězanje DDE w swójom dokumenśe wuběraśo a pón Wobźěłaś – Póla… se dialog Zwězanja wobźěłaś wócynijo.

Jolic pśed pólo typa „wótpósłaŕ“ klikaśo a pón Wobźěłaś – Póla… wuběraśo, se dialog Wužywaŕske daty wócynijo.

## Typ

Nalicyjo typ póla, kótarež rowno wobźěłujośo.

Slědujuce dialogowe elementy su jano widobne, gaž wótpowědny pólny typ jo wubrany.

## Wubraś

Nalicyjo pólne nastajenja, na pśikład „njepśeměnjaty“. Jolic cośo, móžośo na druge nastajenje za wubrany pólny typ kliknuś.

## Format

Wubjeŕśo format za wopśimjeśe póla. Za datumowe, casowe a swójske póla móžośo teke na „Pśidatne formaty…“ w lisćinje kliknuś a wubjeŕśo pón drugi format. Formaty, kótarež su k dispoziciji, wót typa póla wótwisuju, kótarež wobźěłujośo.

## Wótchylenje

Pokazujo wótchylenje za wubrany pólny typ, na pśikład za „PPśiducy bok“, „Licby bokow“ abo „Pjerwjejšny bok“. Móžośo nowu gódnotu za wótchylenje zapódaś, kótaraž se pokazanej licbje bokow pśidawa.

Jolic cośo pópšawnu licbu bokow a nic pokazanu licbu změnił, njewužywajśo gódnotu Wótchylenje. Aby licby bokow změnił, cytajśo rozpokazanje Licby bokow.

## Až do rowniny

Wuběra nadpismo, kótarež se ma pó pódanem formaśe pokazaś. Prědne nadpismo pśed pólom, kótaregož rozrědowańska rownina jo jadnučka abo mjeńša ako pódana rozrědowańska rownina, se wuběra. Nastajenje jo jano za pólnej typa Nadpismo (dokument) a numerowy wobceŕk (wariabla) k dispoziciji.

## Mě

Pokazujo mě pólneje wariable. Jolic cośo, móžośo nowe mě zapódaś.

## Gódnota

Pokazujo aktualnu gódnotu pólneje wariable. Jolic cośo, móžośo nowu gódnotu zapódaś.

### Njepśeměnjate wopśimjeśe

Zasajźujo pólo ako statiske wopśimjeśe, t. gr. pólo njedajo se aktualizěrowaś.

## Wuměnjenje

Pokazujo wuměnjenje, kótarež musy za aktiwěrowanje póla docynjone byś. Jolic cośo, móžośo nowe wuměnjenje zapódaś.

## Pótom, Howac

Změńśo pólne wopśimjeśe, kótarež se wótwisujucy wót togo pokazujo, lěc pólne wuměnjenje jo docynjone abo nic.

### Makro

Wócynja dialog Wuběrk makrow, źož móžośo makro wubraś, kótarež se wuwjeźo, gaž na wubrane pólo w dokumenśe klikaśo. Toś ten tłocašk jo jano za funkciske pólo „Makro wuwjasć“ k dispoziciji.

## Referenca

Zasajźćo referencny tekst za wubrane pólo.

## Mě makra

Pokazujo mě makra, kótarež jo se pśipokazało wubranemu pólu.

## Zastupujucy symbol

Pokazujo zastupujucy tekst wubranego póla.

## Tekst zasajziś

Pokazujo tekst, kótaryž jo z wuměnjenim zwězany.

## Formula

Pokazujo formulu formulowego póla.

### Njewidobny

Chowa pólne wopśimjeśe w dokumenśe. Pólo se ako śańke šere markěrowanje do dokumenta zasajźujo. Toś to nastajenje jo jano za pólnej typa „Wariablu nastajiś“ a „Wužywaŕske pólo“ k dispoziciji.

### Nałožyś

Pśidawa lisćinje Wuběrk swójske pólo.

Nałožyś

### Lašowaś

Wótwónoźijo swójske pólo z lisćiny Wuběrk. Móžośo jano póla wótwónoźeś, kótarež se w aktualnem dokumenśe njewužywaju. Aby pólo z lisćiny wótwónoźeł, kótarež se w aktualnem dokumenśe wužywa, lašujśo nejpjerwjej wšykne instance póla w dokumenśe a wótwónoźćo jo z lisćiny.

Lašowaś

## Wuběrk datoweje banki

Wubjeŕśo zregistrěrowanu datowu banku, z kótarejež cośo wubrane pólo zasajźiś. Móžośo teke tabelu abo wótpšašowanje změniś, na kótarejž se wubrane pólo pósěgujo.

## Numer datoweje sajźby

Pokazujo numer datoweje sajźby datoweje banki, kótaraž se zasajźujo, gaž wuměnjenje za pódany pólny typ „Někaka datowa sajźba“ jo docynjone.

## Šypka nalěwo

Skócyjo k pjerwjejšnemu pólu samskego typa w dokumenśe. Toś ten tłocašk jo jano aktiwny, gaž dokument někotare póla samskego typa wopśimujo.

Pjerwjejšne pólo

## Šypka napšawo

Skócyjo k pśiducemu pólu samskego typa w dokumenśe. Toś ten tłocašk jo jano aktiwny, gaž dokument wěcej ako jadno pólo samskego typa wopśimujo.

Pśiduce pólo

Pódobne temy

Wó pólach

Pšosym pódprějśo nas!