Rowninu zasajźiś

Wopśimjeśe

# Rowninu zasajźiś abo změniś

Zasajźujo nowu rowninu abo změnja rowninu w dokumenśe. Rowniny su jano w Draw k dispoziciji, nic w Impress.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Rownina.

Wubjeŕśo rowninu a pón Format – Rownina.

#### Z pówjercha z rejtarikami:

Wubjeŕśo Zasajźiś – Rowninu zasajźiś.

#### Z kontekstowego menija:

Wócyńśo kontekstowy meni rowninowych rejtarikow – wubjeŕśo Rowninu zasajźiś

Wócyńśo kontekstowy meni rowninowego rejtarika – wubjeŕśo Rowninu změniś.

Aby rowninu wubrał, klikniśo na wótpowědny rejtarik dołojce w źěłowem wobceŕku.

## Mě

Zapódajśo mě za nowu rowninu. Aby rowninu pśemjenił zapódajśo nowe mě.

Slědujuce mjenja rowninow se internje wužywaju a njedaju se změniś: wugótowanje, slězyna, slězynowe objekty, wóźeńske elementy, měrjeńske linije.
Rowniny wugótowanje, wóźeńske elementy a měrjeńske linije su w normalnem naglěźe widobne a wótpowěduju pśeddefiněrowanym rowninam Wugótowanje, Wóźeńske elementy a Měrjeńske linije.
Rownina slězynowe objekty jo widobna w pśedłogowem naglěźe pód mjenim slězynowe objekty.
Rownina slězyna njejo nigdy widobna a njama se wužywaś.

Aby rowninu direktnje pśemjenił, klikniśo z pšaweju tastu dołojce na rowninowy rejtarik, wubjeŕśo Rowninu pśemjeniś w kontekstowem meniju a zapódajśo nowe mě w rejtariku.

## Titel

Zapódajśo titel rowniny.

## Wopisanje

Zapódajśo wopisanje rowniny.

## Rowninowe kakosći

Póstajśo kakosći za rowninu.

### Widobny

Rowninu pokazaś abo schowaś.

### Šišćobny

Pśi śišćanju se toś ta jadnotliwa rownina śišći abo ignorěrujo.

### Zastajony

Elementy na rowninje pśed wobźěłowanim šćitaś.

Pódobne temy

Wó rowninach

Z rowninami źěłaś

Pšosym pódprějśo nas!