Wopśimjeśe

# Tabelowe dokumenty formatěrowaś

## Tekst w tabelowem dokumenśe formatěrowaś

1. Wubjeŕśo tekst, kótaryž cośo formatěrowaś.

2. Wubjeŕśo póžedane tekstowe atributy ze symboloweje rědki Formatěrowanje. Móžośo teke Format – Cele… wubraś. Dialog Cele formatěrowaś se zjawijo, w kótaremž móžośo wšake tekstowe atributy na rejtariku Pismo wubraś.

## Aby licby w tabelowem dokumenśe formatěrował:

1. Wubjeŕśo cele, kótarež licby wopśimuju, kótarež cośo formatěrowaś.

2. Aby licby w standardnem pjenjeznem formaśe abo ako procentowe sajźby formatěrował, wužywajśo symbola w symbolowej rědce Formatěrowanje. Wužywajśo Format – Cele… za druge formaty. Móžośo z pśeddefiněrowanych formatow wubraś abo na rejtariku Licby swójski format definěrowaś.

## Ramiki a slězyny za cele a boki formatěrowaś

1. Wubjeŕśo nejpjerwjej cele (za wšakoraki wuběrk źaržćo tastu cmd ⌘Strg tłoconu, mjaztym až klikaśo) a aktiwěrujśo pón dialog Cele formatěrowaś w Format – Cele…, aby kupce celow format pśipokazał. W toś tom dialogu móžośo atributy ako na pśikład sni a slězyny wubraś.

2. Aby formatěrowańske atributy na cełu tabelu nałožył, wubjeŕśo Format – Pśedłoga boka…. Móžośo na pśikład głowowe a nogowe smužki definěrowaś, kótarež se maju na kuždem wuśišćanem boku zjawiś.

Wobraz, kótaryž sćo zacytał z Format – Pśedłoga boka – Slězyna, jo jano w śišću abo śišćaŕskem pśeglěźe widobny. Aby slězynowy wobraz teke na wobrazowce pokazał, wubjeŕśo Zasajźiś – Wobraz – Z dataje, aby grafiku zasajźił, a wubjeŕśo Format – Rědowaś – Do slězyny, aby wobraz za celami rědował. Wužywajśo Nawigator, aby slězynowy wobraz wubrał.

Pódobne temy

Awtomatiske formatěrowanje na wubrany celowy wobceŕk nałožyś

Nastajenja za formatěrowanje licbow

Slězyny za cele

Pšosym pódprějśo nas!