Wopśimjeśe

# Asistent kombinaciskego póla: Pólo datoweje banki

Pśi kombinaciskich pólach móžośo pak gódnotu póla w datowej bance składowaś pak toś tu gódnotu we formularje pokazaś.

Wužywaŕske gódnoty, kótarež su se zapódali do kombinaciskego póla abo wubrali w lisćinje, daju se w tabeli datoweje banki składowaś, kótaraž jo z formularom zwězana. Źiwajśo na to, až njejo móžno, gódnoty w drugej tabeli składowaś. Jolic gódnoty njamaju se w datowej bance składowaś, składuju se jano we formularje. To jo pśedewšym we formularach HTML wužytne, źož wót wužywarja zapódane abo wubrane gódnoty maju se serweroju pśipokazaś.

Pśistup k toś tomu pśikazoju …

Wócyńśo symbolowu rědku Formularowe wóźeńske elementy, klikniśo na symbol Kombinaciske pólo a śěgniśo z myšku, aby pólo napórał. Zwisk z datoweju banku musy w formularje eksistěrowaś: Asistent – Bok 3.

## Cośo gódnotu w pólu datoweje banki składowaś?

Dwě móžnosći su za toś to pšašanje k dispoziciji:

### Jo, cu ju w slědujucem pólu datoweje banki składowaś

Pódawa, lěc se ma wót wužywarja zapódana abo wubrana gódnota kombinaciskego póla w polu datoweje banki składowaś. Někotare póla tabele datoweje banki se póbituju, za kótarež maśo pśistup w aktualnem formularje.

W kakosćach wóźeńskego elementa se wubrane pólo ako zapisk na rejtariku Daty pód Datowe pólo zjawijo.

### Lisćinowe pólo

Pódawa datowe pólo, źož se ma gódnota kombinaciskego póla składowaś.

### Ně, cu gódnotu jano w formularje składowaś

Pódawa, až se gódnota toś togo kombinaciskego póla do datoweje banki njepišo a jano we formularje składujo.

Pšosym pódprějśo nas!