Wopśimjeśe

# Objekty kombiněrowaś a formy twóriś

Skombiněrowane kreslańske objekty se ako zrědowane objekty zaźaržuju, jano až njamóžośo kupku zapódaś, aby jadnotliwe objekty wobźěłał.

Móžośo jano 2D-objekty kombiněrowaś.

## Aby 2D-objekty kombiněrował:

1. Wubjeŕśo dwa 2D-objekta abo wěcej.

2. Wubjeŕśo Forma – Kombiněrowaś.

Na rozdźěl wót kupkow skombiněrowany objekt kakosći spódnjejšego objekta w štaplowańskem pórěźe pśewzejo. Móžośo skombiněrowane objekty rozdźěliś, ale spócetne objektowe kakosći se zgubiju.

Gaž objekty kombiněrujośo, se źěry pokazuju, źož se objekty pózakšywaju.

We wobrazu su njekombiněrowane objekty nalěwo a skombiněrowane objekty napšawo.

## Fórmy twóriś

Móžośo formy twóriś, gaž pśikaze Formy – Zjadnośiś, Subtrahěrowaś a Prěcyś na dwa objekta abo wěcej nałožujośo.

Formowe pśikaze jano z 2D-objektami funkcioněruju.

Napórane formy kakosći spódnjejšego objekta w štaplowańskem pórěźe pśewzeju.

### Aby formu twórił:

1. Wubjeŕśo dwa 2D-objekta abo wěcej.

2. Wubjeŕśo Forma a jaden ze slědujucych pśikazow:

- Zjadnośiś

- Subtrahěrowaś

- Prěcyś.

### Formowe pśikaze

W slědujucych wobrazach su originalne objekty nalěwo a změnjone formy napšawo.

### Formy – Zjadnośiś

Pśidawa wobceŕkoju spódnjejšego objekta w štaplowańskem pórěźe wobceŕk wubranych objektow.

### Formy – Subtrahěrowaś

Subtrahěrujo wobceŕk wubranych objektow wót wobceŕka spódnjejšego objekta w štaplowańskem pórěźe.

### Formy – Prěcyś

Pózakšywajucy wobceŕk wubranych objektow nowu formu twóri.

Wobceŕk zwenka pózakšyśa se wótwónoźijo.

Pódobne temy

Objekty rědowaś

Pšosym pódprějśo nas!