Wopśimjeśe

# Konturowy editor

Změnja konturu wubraneho objekta. LibreOffice konturu wužywa, gaž se nastajenja tekstowego woběga za objekt póstajaju.

Pokazujo pśeglěd kontury.

Pśistup k toś tomu pśikazoju …

Wubjeŕśo Format – Woběg – Konturu wobźěłaś….

## Nałožyś

Nałožujo konturu wubranego objekta.

Nałožyś

## Źěłowa płonina

Lašujo swójsku konturu. Klikniśo how a pón do wobceŕka pśeglěda.

Źěłowa płonina

## Wubraś

Pśejźo k wuběrańskemu modusoju, aby wy mógał konturu wubraś.

Wubraś

## Pšawokut

Kresli pšawokutnu konturu, źož w objektowem pśeglěźe śěgaśo. Aby kwadrat kreslił, źaržćo tastu Umsch (⇧) tłoconu, mjaztym až śěgaśo.

Pšawokut

## Elipsa

Kresli eliptisku konturu, źož w objektowem pśeglěźe śěgaśo. Aby krejz kreslił, źaržćo tastu Umsch (⇧) tłoconu, mjaztym až śěgaśo.

Elipsa

## Polygon

Kresli zacynjonu konturu, kótaraž se z rownych linijowych segmentow zestaja. Klikniśo, źož cośo wjelerožk zachopiś a śěgniśo, aby linijowy segment kreslił. Klikniśo znowego, aby kóńc linijowego segmenta definěrował, a klikniśo dalej, aby zbytne linijowe segmenty wjelerožk definěrował. Klikniśo dwójcy, aby kreslenje wjelerožka zakóńcył. Aby wjelerožk na kuty 45 stopnjow wobgranicował, źaržćo tastu Umsch (⇧) tłoconu, gaž klikaśo.

Wjelerožk

## Dypki wobźěłaś

Zmóžnja wam, formu kontury změniś. Klikniśo how a śěgniśo pón pśimki kontury.

Dypki wobźěłaś

## Dypki pśesunuś

Zmóžnja wam, pśimki kontury śěgnuś, aby formu kontury změnił.

Dypki pśesunuś

## Dypki zasajźiś

Zasajźujo pśimk, kótaryž móžośo śěgnuś, aby formu kontury změnił. Klikniśo how a pón na wobcerjenje kontury.

Dypki zasajźiś

## Dypki wulašowaś

Wótwónoźujo dypk z wobcerjenja kontury. Klikniśo how a pón na dypk, kótaryž cośo wulašowaś.

Dypki wulašowaś

## Awtomatiska kontura

Kresli awtomatiski konturu wokoło objekta, kótaruž móžośo wobźěłaś.

Awtomatiska kontura

## Anulěrowaś

Anulěrujo slědnu akciju.

Anulěrowaś

## Wóspjetowaś

Wótpórajo akciju slědnego pśikaza Anulěrowaś.

Wóspjetowaś

## Pipeta

Wuběra źěle bitmapa, kótarež samsku barwu maju. Klikniśo how a pón na barwu w bitmapje. Aby barwowy wobceŕk pówětšył, kótaryž jo wubrany, pówětšćo gódnotu w pólu Toleranca.

Pipeta

## Toleranca

Zapódajśo barwowu tolerancu za pipetu ako procentowu sajźbu. Aby barwowy wobceŕk pówětšył, kótaryž pipeta wuběra, zapódajśo wušu procentowu sajźbu.

Pódobne temy

Tekstowy woběg wokoło objektow

Pšosym pódprějśo nas!