Wopśimjeśe

# Konsolu Presenter wužywaś

Konsola Presenter prezentaciju na eksternej wobrazowce (projektora abo telewizora) pokazujo, mjaztym až se wóźeńske elementy prezentacije na wobrazowce licadła pokazuju.

Konsola Presenter rozdźělne naglědy na wobrazowce wašogo licadła a na wobrazowce, kótaruž publikum wiźi, wužywa, aby wam wósebnu kontrolu nad prezentacijami bitowała. Nagěd, kótaryž na wobrazowce swójogo licadła wiźiśo, aktualnu foliju, pśiducu foliju, na pśecej folijowe notice a stopawku wopśimujo.

Konsola Presenter jano ze źěłowym systemom funkcioněrujo, kótaryž někotare wobrazowki pódpěraju a jano, gaž stej dwě wobrazowce zwězanej (jadna z njeju móžo integrěrowana laptopowa wobrazowka byś).

## Konsolu Presenter aktiwěrowaś

Aby konsolu Presenter zmóžnił:

- Wubjeŕśo Prezentacija – Nastajenja prezentacije.

- Wubjeŕśo we wuběrańskem pólu Zwobraznjenje – Konsola Presenter pak Połna wobrazowka pak We woknje.

Aby konsolu Presenter aktiwěrował:

- Zwěžćo drugu wobrazowku ze swójim licadłom.

- Startujśo prezentaciju. Tłocćo F5 abo Umsch+F5 abo wubjeŕśo Prezentacija – Z prědneju foliju zachopiś abo Z aktualneju foliju zachopiś.

## Wóźeńske elementy konsole Presenter

- Slědk: Wrośa se k pjerwjejšnej foliji.

- Dalej: Pśejźo k pśiducej foliji.

- Notice: Pokazujo modus noticow konsole Presenter.

- Folija: Pokazujo modus folijowego sortěrowanja konsole Presenter.

- Znowego startowaś: Startujo stopawku prezentacije znowego.

- Wuměniś: Wuměnja naglědy mjazy wobrazowku licadła a wobrazowku prezentacije.

- Zacyniś: Wrośa se w modusu noticow a modusu folijowego sortěrowanja do normalnego modusa.

## Tastowe skrotconki konsole Presenter

Gaž prezentaciju z Presenter Console pokazujośo, móžośo slědujuce tasty wužywaś:

Akcija | Tasta abo tasty
--- | ---
Pśiduca folija abo pśiducy efekt | Lěwe kliknjenje, →, ↓, prozna tasta, Bild ↓, Enter, Return
Pjerwjejšna folija abo pjerwjejšny efekt | Pšawe kliknjenje, ←, ↑, Bild ↑, slědktasta
Špěrku myški ako pisak wužywaś | 'P'
Wšu barwu z folije wulašowaś | 'E'
Prědna folija | Pos1
Slědna folija | Ende
Pjerwjejšna folija bźez efektow | Alt+Bild ↑
Pśiduca folija bźez efektow | Alt+Bild ↓
Wobrazowku carniś/wěcej njecarniś | 'B', '.'
Wobrazowku běliś/wěcej njeběliś | 'W', ','
Prezentaciju skóńcyś | Esc, '-'
K folijowemu numeroju pśejś | Licba, pón enter
Pismowu wjelikosć noticow pówětšyś/pómjeńšyś | 'G', 'S'
Notice górjej/dołoj kulnuś | 'A', 'Z'
Fokus w noticowem naglěźe slědk/doprědka gibnuś | 'H', 'L'
Presenter Console pokazaś | Strg+'1'
Prezentaciske notice pokazaś | Strg+'2'
Folijowy pśeglěd pokazaś | Strg+'3'
Monitory pśešaltowaś | cmd ⌘Strg+'4'
Pokazowak ako pisakowy modus znjemóžniś | cmd ⌘Strg+'A'

## Moduse konsole Presenter

### Normalny modus

Normalny modus aktualnu foliju nalěwo a pśiducu foliju napšawo na wobrazowce licadła pokazujo.

### Modus noticow

Modus noticow aktualnu foliju nalěwo, folijowe notice napšawo a pśiducu foliju pód aktualneju foliju pokazujo.

### Modus folijowego sortěrowanja

Modus folijowego sortěrowanja wšykne folije na wobrazowce licadła pokazujo a zmóžnja, wubranu foliju zwenka prezentaciskego pórěda pokazaś.

Pódobne temy

Pśirucka zdalokawóźenja Impress

Pšosym pódprějśo nas!