Wopśimjeśe

# Źělenje złožkow

Póstaja nastajenja za awtomatiske źělenje złožkow za jadnotliwe wótstawki.

Pśistup k toś tomu pśikazoju …

#### Z bocnice:

Wubjeŕśo Kakosći – Wótstawk – Źělenje złožkow

Źělenje złožkow

Wokno Wótstawk bocnice źělenje złožkow jano za jadnotliwe wótstawki staja. Wužywajśo dialog Tekstowy běg za pśistup k nastajenjam źělenja złožkow za dokument abo pśedłogu abo dialog Źělenje złožkow, aby słowa jadnotliwje źělił.

## Źělenje złožkow

Klikniśo na symbol Źělenje złožkow, aby awtomatiske źělenje złožkow pśešaltował. Gaž toś to nastajenje jo zmóžnjone, LibreOffice Writer awtomatiski trjebne źěleńske znamuška do wótstawka zasajźujo.

Źělenje złožkow

Pśidatne nastajenja źělenja złožkow su k dispoziciji, gaž źělenje złožkow jo zaktiwěrowane. Wužywajśo toś te nastajenja, aby pśiměrił, źož se źěleńske znamuška zasajźuju.

## WJELIKE PISMIKI źěliś

Słowa źěliś, kótarež su dopołnje we wjelikich pismikach napisane, na pśikład inicialne słowa.

WJELIKE PISMIKI źěliś

## Slědne słowo we wótstawku źěliś

Źěli slědne słowo wótstawkow. Gaž toś tu funkciju znjemóžnijośo, se napóranje skóro proznych smužkow zajźujo, kótarež jano poł słowa wopśimuju.

Slědne słowo wótstawka źěliś

## Slědnu dopołnu smužku wótstawka źěliś

Znjemóžniśo toś ten kontrolny kašćik, aby źělenjeju slědneje smužki wótstawka zajźował. Źělone słowo se do pśiduceje smužki pśesuwa, jolic dajo dosć ruma za to. Pśez to buźo slědna smužka wótstawka dlejša a prozny rum mjazy wótstawkami se reducěrujo.

Slědnu połnu smužku wótstawka źěliś

## Pśez słupy źěliś

Znjemóžniśo toś ten symbol, aby tomu zajźował, až se pśez słupy, zwězany wobłuk abo bok źěli. Źělona smužka se do pśiducego słupa, wobłuka abo boka pśesunjo.

Pśez słup źěliś

## Pśez boki źěliś

Znjemóžniśo toś ten symbol, aby tomu zajźował, až se pśez boki źěli. Źělona smužka se do pśiducego boka pśesunjo.

Pśez boki źěliś

## Pśez dwójne boki źěliś

Znjemóžniśo toś ten symbol, aby tomu zajźował, až se pśez dwójny bok źěli. (Dwójny bok se z dweju bokowu zestaja, kótarejž se cytarjeju naraz pokazujotej.) Źělona smužka se do pśiducego dwójnego boka pśesunjo.

Pśez dwójny bok źěliś

## Na kóńcu smužki

Zapódajśo minimalnu licbu znamuškow, kótarež maju na kóńcu smužki wóstaś, nježli až se źěleńske znamuško zasajźujo.

## Na zachopjeńku smužki

Zapódajśo minimalnu licbu znamuškow, kótarež se maju na zachopjeńku smužki zjawiś, za tym až sćo zasajźił źěleńske znamuško.

## Zasobu slědujuce smužki

Zapódajśo maksimalnu licbu zasobu slědujucych smužkow, kótarež daju se źěliś.

## Wobstatk kompozituma

Nastajśo 3 (abo wěcej) znamuška, aby źělenje złožkow w dańšćinje, nižozemšćinje, nimšćinje, hungoršćinje, norwegšćinje a šwedšćinje pólěpšył, aby se źělenje złožkow mjazy wobstatkami zestajonego słowa preferěrowało, město togo aby se drugi (tśeśi atd.) wobstatk direktnje za jogo 2 znamuškoma źělił.

## Słowna dłujkosć

Zapódajśo minimalnu słownu dłujkosć w znamuškach, kótaraž dajo se źěliś.

## Wobceŕk źělenja złožkow

Aby źělenje złožkow reducěrował, zapódajśo dłujkosć wobceŕka źělenja złožkow. Město móžnego źělenja złožkow se smužka mjazy słowami łama, jolic zbytny horicontalny prozny rum wobceŕk źělenja złožkow njepśekšocujo. Wobceŕk źělenja złožkow k pówětšonym wótkłonam mjazy słowami w blokowej sajźbje wjeźo, a k wětšemu wótkłonoju wót wótstawkowych kšomow w teksće, kótaryž njejo w blokowej sajźbje.

Aby wobceŕk źělenja złožkow za slědnu smužku tabelow nastajił, zapódajśo jogo dłujkosć. Tabelowy kóńcny wobceŕk cytajobnosć pólěpšujo, gaž boku wobrośujośo. Gaž gódnotu wuběraśo, kótaraž jo styri raz tak wjelika ako pismowa wjelikosć, se źělenje złožkow 7-8-pismikowych słowow abo krotšych zajźujo. Zajźujo teke łamanjeju dlejšych słowow pla prědnych 4-5 pismikow abo do togo. Jolic jo na 0 stajony, se kóńcny wobceŕk boka ako tabelowy kóńcny wobceŕk wužywa.

Pódobne temy

Źělenje złožkow wužywaś

Źělenjeju złožkow za wěste słowa zajźowaś

Hyphenation

Tekstowy běg

Paragraph

Pšosym pódprějśo nas!