Wopśimjeśe

# Tabelu kopěrowaś

Móžośo tabelu pśez śěgnjenje a pušćenje tabele do tabelowego wobceŕka datajowego wokna datoweje banki kopěrowaś. Dialog Tabelu kopěrowaś se zjawijo.

## Mě tabele

Pódawa mě za kopiju. Někotare datowe banki jano mjenja akceptěruju, kótarež wósym abo mjenjej znamuškow wopśimuju.

## Nastajenja

### Definicija a daty

Napórajo kopiju 1:1 tabele datoweje banki. Tabelowa definicija a dopołne daty se kopěruju. Tabelowa definicija tabelowu strukturu a format z rozdźělnych datowych pólow wopśimujo, mjazy nimi wósebne pólne kakosći. Pólne wopśimjeśe daty dawa.

### Definicija

Kopěrujo jano tabelowu definiciju a nic wótpowědne daty.

### Ako tabelowy naglěd

Jolic datowa banka naglědy pódpěra a wy sćo wubrał toś to nastajenje, se wótpšašowanje ako tabela w tabelowem kontejnerje napórajo. Toś to nastajenje wam zmóžnja, wótpšašowańske wuslědki ako normalny tabelowy naglěd pokazaś. Tabela se w naglěźe z instrukciju SQL „Select“ filtrujo.

### Daty pśipowjesyś

Pśipowjesyjo daty tabele, kótaraž se ma kopěrowaś, k eksistěrujucej tabeli.

Tabelowa definicija musy eksaktnje ta samska byś, aby se dali daty kopěrowaś. Daty njedaju se kopěrowaś, jolic datowe pólo w celowej tabeli ma drugi format ako datowe pólo w žrědłowej tabeli.

Pśirownajśo mjenja datowych pólow w dialogu Tabelu kopěrowaś na boku Słupy nałožyś.

Jolic daty njedaju se pśipowjesyś, buźośo lisćinu pólow w dialogu Słupowe info wiźeś, kótaregož daty njedaju se kopěrowaś. Jolci toś ten dialog z W pórěźe wobkšuśijośo, se jano daty, kótarež se w lisćinje njezjawiju, pśipowjesyju.

Jolic póla celoweje tabele maju mjeńšu pólnu dłujkosć ako w žrědłowej tabeli, gaž se daty pśipowjesaju, se datowe póla žrědła awtomatiski pśirězuju, aby se pólne dłujkosći do celoweje tabele pasowali.

### Primarny kluc napóraś

Generěrujo awtomatiski datowe pólo primarnego kluca a połni jo z gódnotami. Wy dejał toś to pólo pśecej wužywaś, dokulaž primarny kluc musy pśecej za wobźěłowanje tabele k dispoziciji byś.

### Mě

Pódawa mě za generěrowany primarny kluc. Toś to mě jo opcionalne.

Pśiducy bok

Pšosym pódprějśo nas!