Diagramowy typ „Płonina“

Wopśimjeśe

# Diagramowy typ Płonina

Na prědnem boku diagramowego asistenta móžośo diagramowy typ wubraś.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Diagram – Typ diagrama…

#### Z pówjercha z rejtarikami:

Wubjeŕśo Zasajźiś – Diagram – Typ diagrama…

#### Ze symbolowych rědkow:

Diagram zasajźiś

Wubjeŕśo pón Wobceŕk.

## Płonina

Płoninowy diagram gódnoty ako dypki na Y-wósce pokazujo. X-wóska kategorije pokazujo. Y-gódnoty kuždego datowego rěda se pśez liniju zwězuju. Płonina mjazy dwěma linijoma se z barwu połni. Głowny zaměr płoninowego diagrama jo wuzwignjenje změnow wót jadneje kategorije do pśiduceje.

### Normalny

Toś ten pódtyp wšykne gódnoty ako absolutne y-gódnoty zwobraznjujo. Zwobraznjujo nejpjerwjej wobceŕk slědnego słupika w datowem wobceŕku, pón pśedslědnego a tak dalej, a slědkoju se prědny datowy słupik kresli. Tak ako slědny nakreslony wobceŕk druge wobceŕki zakšywa, jolic gódnoty w prědnem słupiku su wuše ako druge gódnoty.

Normalny

### Zeštaplowany

Toś ten pódtyp gódnoty kresli, kótarež su kumulatiwnje jadna nad drugeju zeštaplowane. Zawěsćujo, až wšykne gódnoty su widobne, a žedna datowa sajźba se pśez druge njechowa. Y-gódnoty pak južo absolutne gódnoty njereprezentěruju, ale nic za slědny słupik, kótaryž se dołojce w zeštaplowanych płoninach kresli.

Zeštaplowany

### Procent

Toś ten pódtyp gódnoty kresli, kótarež su kumulatiwnje jadna nad drugeju štaplowane a se ako procentowa sajźba cełkowneje gódnoty kategorije skalěruju.

Procent

Pódobne temy

Diagramowy typ wubraś

Diagramy zasajźiś

Diagramowy asistent – diagramowy typ

Diagramowy asistent – datowy wobceŕk

Diagramowy asistent – Datowy rěd

Diagramowy asistent – Diagramowe elementy

Pšosym pódprějśo nas!